text:
21
Pablu Lukaswan Jerusalen llaktaman rirkan.
1 Ñuka Lukas Pabluwan Efesomanta shamudu wawkinikunata sakishpaynikuna barkupi kuskalla rirkanisapa Kos ishlaman. Chaymanta kayantin Rodas ishlaman rirkanisapa. Chay ishlamanta Patara llaktapi chayarkanisapa.
2 Chay Patara llaktapi Fenisia partiman rik barkuta tarishpaynikuna yaykurkanisapa.
3 Chay barkupi riykashpaynikuna Chipre ishlata lluki laduman kawarkanisapa. Chay ishlata pasarkanisapa Siria partiman rinaynikunapa. Tiro llaktapi chayaptinikuna chay barkuta purichik runakuna kargata surkurkansapa. Chay kargata surkunankunakaman ñukaykunaka llaktaman rirkanisapa.
4 Chay llaktapi tarirkanisapa Jesusta kreyikmasinikunata. Paykunawan tantalla kanchis diyata kiparirkanisapa. Chaypina Tata Diospa Espiritun yachachiptinkuna paykunaka Pabluta willarkansapa ama Jerusalenman rinanpa.
5 Chaymanta chay kanchis diya washan chay llaktamanta llukshirkanisapa. Jesusta kreyikmasinikunaka tukuy warminkunawan wambrankunawan ñukaykunawan yaku mañanman rirkansapa. Chay yaku mañanpi kunkurikushpaynikuna Tata Diosta roygarkanisapa yanapawanankunapa.
6 Chashna orashkaynikunawasha despidinakurkanisapa. Ñukaykuna chay barkupi yaykuptinikuna paykuna wasinkunaman kutirkansapa.
7 Chay barkupi Tiro llaktamanta Tolemayda llaktaman rirkanisapa. Chay llaktapi yaykushpaynikuna Jesusta kreyikmasinikunawan rimachinakurkanisapa. Paykunawan suk diyata kiparirkanisapa.
8 Kayantin Tolemayda llaktamanta llukshishpaynikuna Sesarea llaktaman rirkanisapa. Chay llaktapi chayashpaynikuna rirkanisapa Felipipa wasinman. Payka Tata Diospa rimananta yachachikuk runa karkan. Payka chay kanchis aklladu diyakonokunamanta suk karkan. Paypa wasinpi kiparirkanisapa.
9 Paypa chusku sensilla shipashninkuna tiyarkan. Tata Diospa Espiritun yanapaptinkuna chay chusku shipashninkuna atiparkansapa Tata Dios ruranayananta runakunata willaysapata.
10 Felipipa wasinpi aypa diyata kaptinikuna Judea partimanta chayarkan suk runa Agabo. Paypish Tata Dios ruranayananta willakuk runa karkan.
11 Ñukaykunapi Agabo chayashpa Pablupa chumbinta apishpa kikinpa chakinkunata makinkunata watashpa willarkan:
—Tata Diospa Espiritun kashna riman: Jerusalenpi judiyukunapa kamachikukninkuna kay chumbipa doyñunta watankasapa. Chaymanta chikan llaktamanta runakunapi kukunkasapa.
12 Chashna willaptinna ñukaykunaka chay Sesareapi kawsak wawkinikunawan Pabluta roygarkanisapa ama Jerusalenman rinanpa.
13 Chaypina Pabluka ayniwarkansapa:
—Kankunaka ¿imapatí wakakushpa llakita kuwankichi? Ñukaka mana watawanankunallapachu risha. Jesusta kreyishkaynirayku wañuchiwanayaptinkunapish Jerusalenman risha chaypi wañuk.
14 Chashna willawaptinkuna mana atiparkanisapachu michayta. Chaypina willanakurkanisapa:
—Tata Diospa munananta rurachun.
15 Chayta willashkaynikunawasha Jerusalenman rinaynikunapa prontanakurkanisapa.
16 Jesusta kreyikmasinikuna Sesarea llaktamanta Jerusalenkaman katiwarkansapa. Paykunaka Naasonpa wasinman pushawarkansapa. Naasonka Chipre llaktamanta karkan. Aypa watatana payka Jesusta kreyirkan. Chayrayku wasinpi kushikushpa chaskiwarkansapa.
Pablu rirkan Santiagota chapak.
17 Chaymanta Jerusalenpi chayaptinikuna chaypi kawsak Jesusta kreyikmasinikuna sukaman kushikushpankuna chaskiwarkansapa.
18 Chaymanta kayantin ñukaykunawan tantalla Pabluka rirkan Santiagota chapak. Paywan tantalla tukuy ansianukuna karkansapa.
19 Chaypina Pabluka paykunata rimachishpankuna parlachirkansapa Tata Dios yanapaptin mana judiyukunata yachachishkankunata.
20 Chashna Pablu parlachiptinkuna paykunaka Tata Diosta alabarkansapa. Chaymanta Pablutaka willarkansapa:
—Allitami, wawkini, rurashkanki. Kunanka kawaykanki aypa waranka judiyumasinchikuna Jesusta kreyiykanankunata. Tukuy paykunaka sukaman munansapa Moisespa kamachikunankunata kasunanchikunallata.
21 Chaymanta paykunaka uyarishkasapa kanshi chay chikan llaktakunapi kawsak judiyumasinchikunata chikan layata yachachishkankisapa. Rimansapa kanshi yachachinkisapa amana Moisespa kamachikunankunata kasunankunapana. Uyarishkasapa kanshi yachachikunki amana wambrankunata señalachinankunapa nima amañananchikunata ruranankunapana.
22 Judiyumasinchikuna chay llullatana kreyinsapa. Kunanka ¿imatatí rurashunchisapa? Paykunaka yachansapana shamushkaykita.
23 Chayrayku ama nimanachishunankunapa kayta ruray: Kay llaktapi chusku runakuna tiyan. Paykunaka shamushkasapa Tata Diosta prometishkankunata ruranankunapa.
24 Kanpish paykunashina ruray. Chay chusku runakunata saserdoteman pushaysapa animalkunata wañuchishpa Tata Diosta kuyanaykichipa. Tukuy gastunkunata pagarakuy. Chaymanta paykunawan tantalla chukchaykita tipichiy. Tukuy chayta ruraptikika judiyumasinchikuna yachankasapa chay rimashushkankuna llulla kananta. Yachankasapa kanpish Moisespa kamachikunankunata kasushpa kawsanaykita.
25 Chaymanta Jesusta kreyik mana judiyu runakunata tukuy yuyaykushkanchikunata ñami killkashkanisapana. Willashkanisapa ama mikunankunapa ruradu dioskunata kuyashpa churashkankuna mikunata. Chaymanta willashkanisapa ama mikunankunapa yawarta nima sipidu animalkunata. Chaymanta willashkanisapa ama chikan warmiwan uchallikunankunapa.
Tata Diospa wasinpi chiknik runakuna Pabluta apirkansapa wañuchinankunapa.
26 Chashna Santiago willaptin Pabluka almitishpa Tata Diospa wasinman chay chusku runakunata pusharkansapa. Chaymanta kayantin paykunawan tantalla Moisespa killkadunpi kamachikushkankunatashina allita mayllanakurkansapa Tata Diospa ñawpakninpi chuya chuya rikurinankunapa. Chaymanta Pabluka Tata Diospa wasinpi yaykurkan saserdoteta willak kanchis diyakaman prometishkankunata tukuchanankunapa rurayta. Willarkan chay diyapa animalkunata pushanankunata wañuchik Tata Diosta kuyanankunapa.
27 Chaymanta chay kanchisnin diya Asia partimanta shamudu judiyukuna Tata Diospa wasinpi Pabluta kawarkansapa. Paykunaka tukuy judiyumasinkunata turbachishpankuna Pabluta apirkansapa.
28 Sinchita willarkansapa:
—¡Judiyumasinikuna, yanapawaychi! Kay runaka llaktan llaktanpi purishpa ñukanchikunata washanchawashpanchikuna yachachikun Moisespa killkadunpi kamachikunankunata ama kasunanchikunapa. Yachachikun kay Tata Diospa wasin mana alli kananta. Kunanka kay Tata Diospa wasinta susyachishpa mana judiyu runakunata yaykuchishkasapa.
29 Chay chatakuk runakunaka suk diyashi Pabluta kawarkansapa Trofimowan Jerusalenpi puriptin. Payka Efesomanta mana judiyu runa karkan. Paywan kawashkankunarayku yuyarkansapa Tata Diospa wasinpi yaykuchishkanta. Chayrayku sukaman sinchita rimakushpa chatakurkansapa.
30 Chayta sinchita rimakuptinkuna uyarishpa Jerusalenpi runakuna sukaman turbakushpankuna kallparkansapa kawak. Chaypina chay chatakukkuna Pabluta apishpankuna washaman aysarkansapa. Tata Diospa wasinta kuydak runakuna utkakushpa punkukunata wichkarkansapa.
31 Chay chiknik runakuna Pabluta wañuchinayaptinkuna romano soldadukunapa kamachikukninkuna uyarirkan tukuy judiyu runakuna turbakuykanankunata.
32 Chayta uyarishpa tukuy soldadukunata tukuy kapitankunata pushashpankuna chay turbakuykak runakunaman kallparkansapa. Paykunata kawashpankuna Pabluta makaykak runakunaka manana makarkansapanachu.
33 Chaypina chay soldadukunapa kamachikuknin runaka ladunchashpa Pabluta apichichirkan. Soldadunkunata willarkansapa ishkay kadenawan watanankunapa. Chashna watachishkanwasha chay runakunataka tapurkansapa:
—Ariya ¿pití kay runaka? ¿Imatatí rurashka?
34 Chashna tapuptinkuna sinchita rimakushpa sukkuna suk layata sukkuna chikan layata willarkansapa. Chashna sukta sukta willaptinkuna chay soldadukunapa kamachikukninka mana atiparkanchu entiendiyta imatami willansapa nishpa. Chayrayku soldadukunata willarkansapa kuartelman Pabluta pushanankunapa.
35-36 Yaykuna llukanapi chayaykaptinkuna chay chiknik runakuna Pabluta kichukunayashpankuna sinchita rimakushpa willarkansapa:
—¡Wañuchun! ¡Wañuchun!
Chashna kaparikuptinkuna chay soldadukunaka Pabluta wanturkansapa chay kuartelpa llukananpi churak.
37 Chaypina kuartelman yaykuchinayaykaptinkuna Pabluka soldadukunapa kamachikukninta griegopi rimashpa tapurkan:
—¿Atipaymanchu kanwan parlayta?
Chashna tapuptin chay runaka willarkan:
38 —Ariya ¿yachankichu griegopi rimakuyta? ¿Manachu kanki Egiptomanta runa? ¿Manachu suk tiempu romano gobiernuta mana kasunayashpa tantanachishkanki chusku waranka wañuchikuk runakunata chunlla pampaman rinaykichipa?
39 Chaypina Pabluka willarkan:
—Manami paychu kani. Ñukaka judiyu runa Silisia partipi Tarso llaktamanta kani. Chay llaktaynika alli riksidumi. Kunanka roygayki almitiwanaykipa kay runakunata parlachinaynipa.
40 Parlachinankunapa almitiptinna kuartelpa llukananpi Pabluka shayarishpa tukuy chay runakunata makinwan señasta rurashpa upallayachirkansapa. Chashna upallayaptinkuna kikin hebreo rimanankunapi willarkansapa:


c: text/html

text:
Max Scheler
Max Scheler sutiyuq runaqa (* 22 ñiqin chakra yapuy killapi 1874 watapi paqarisqa München llaqtapi - 19 ñiqin aymuray killapi 1929 watapi wañusqa Frankfurt llaqtapi) huk Alimanya mama llaqtayuq waki yachaq wan yachay wayllukuqpas qarqan.
Warmi: Märit Furtwängler (1891-1971).
Churi: Max.
Kaypipas qhaway[llamk'apuy | pukyuta llamk'apuy]
- Yachay wayllukuy (Alimanya)
- Rudolf Eucken
- Martin Heidegger
- Edmund Husserl
- Henri Bergson
- Ludwig Wittgenstein
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Max Scheler.

robotstxt: allowed

filter: keep


text:
Wamp'artupuykama
Wamp'artupuykama nisqaqa (kastilla simipi: trigonometría, grigu simimanta tpιYwvo [trigōno] "kimsa-k'uchu" + uetpov [metron] "tupu") kimsak'uchu (wamp'ar) nisqakunamanta yachayninmi. Chaywanmi chhukakunata huk tupusqa chhukakunamanta huchhanchik.
Wamp'artupuykama paqtachikuna[llamk'apuy | pukyuta llamk'apuy]
Kimsak'uchu ABC nisqaqa C chhukapi chiqan kimsak'uchum; paywanmi sut'ichasunchik nisqa chhukap paqtachinkuna Chimpamanyaypurachi, Qatiq manyaypurachi, Manyakupurachi, A k'utmuwan ninakuq, muyup chawpinpi kaq.
- Chimpamanyaypurachi icha Sinu (sinus - sin) nisqaqa chimpa manyaku (katitu) a rakisqa kinray manyawan (hipotenusawan) c,
- Qatiq manyaypurachi icha Kusinu (cosinus - cos) nisqaqa qaylla manyaku b rakisqa kinray manyawan c,
- Manyakupurachi icha Tanqinti (tangens - tan) nisqaqa chimpa manyaku a rakisqa qaylla manyaku b,


text:
Petar Stoyanov
Petar Stefanov Stoyanov (Bulgarya simipi: ПeTъp CTeфaHoB CToяHoB) sutiyuq runaqa (* 25 ñiqin aymuray killapi 1952 watapi paqarisqa Plovdiv llaqtapi - ) huk Bulgarya mama llaqtayuq taripay amachaqmi wan pulitiku kawpaqpas karqan.
Tayta: ; Mama:
Warmi: Antonina Stoyanova
Churinkuna: Stefan wan Fany.
Qillqasqankuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
Kastilla simi[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Petar Stoyanov.
- Uficial Web Site


text:
Tarija pruwinsya
Tarija pruwinsya icha Cercado pruwinsya (kastilla simipi: Provincia de Cercado) nisqaqa Buliwya mama llaqtapi huk pruwinsyam, Tarija suyupi. Uma llaqtanqa Tarija llaqtam.
Allpa saywachiLlamk'apuy
Pulitika RakiyLlamk'apuy
Huk munisipyunmi kan: Tarija munisipyu.
Isqun kantunmi kan:
RunakunaLlamk'apuy
Pruwinsyapiqa aswanta mana indihina runakunam, Qhichwa runakunapas tiyanku.
Pukyu: obd.descentralizacion.gov.bo
SimikunaLlamk'apuy
Pruwinsyapiqa kastilla, qhichwa simikunatam lliwmanta astawan rimanku. [1]
Pruwinsyapi paqarisqaLlamk'apuy
Víctor Paz Estenssoro, Buliwya suyup umalliqnin, paqarimurqa Tarija llaqtapi 2 ñiqin kantaray killapi 1907 watapi.
Kaypipas qhawayLlamk'apuy
PukyukunaLlamk'apuy
- ↑ obd.descentralizacion.gov.bo / Observatorio Bolivia Democrático (kastilla simi)


text:
2
Goyllarcunata estudiag runacuna Jesucristuta adorananpä Belenman chäyashgan
1 Israel nacioncho Herodes rey caycaptinmi Judea provinciacho caycag Belén marcacho Jesús yurergan. Yuriycuptinmi inti jegamunan cag lädupita goyllar estudiag runacuna Jerusalenman chaycur tapucuyargan:
2 “¿Maychötä Israel runacunapa mandagnin rey cananpä yureg iti caycan? Inti jegamunan lädupa goyllarnin jegamogtami ricayashcä. Saymi payta adorag shayämushcä.”
3 Rey cananpä wamra yurishganta wiyaycurmi rey Herodes fiyupa rabiar yarpachacorgan imanöpapis say wamrata wanusinanpä. Saymi Jerusalencho tag runacuna segaypa mansacäyargan cayno yarpäyashpan: “Cananga ¿imatarä ruranga Herodes?”
4 Rey Herodisga mandag cüracunata y Moisés guelgashganta yachasegcunata gayaycasir taporgan: “¿Maychötä Tayta Dios cachamunanpä cag Cristo yurinanpä caycan?” nir.
5 Sayno tapuptinmi paycuna niyargan: “Judea provinciacho caycag Belén marcacho yurinanpämi guelgaraycan, taytay. Saycho yurinanpämi Tayta Diosninsipa profëtan cayno guelgargan:
6 ‘Belenchömi Israel runacunapa mandagnin rey yurengapä.
Saychömi yurenga Judea provinciacho jatusag marcacunapita tacshala caserío captinpis.’ ”
7 Sayta wiyaycurmi Herodes pacaylapa gayasergan goyllar estudiagcunata. Paycuna chaycuyaptinmi taporgan say goyllarta imaypitana ricayashgantapis.
8 Imaypita-pasa ricayashgantapis wilayaptinmi Herodes nergan: “Belenman aywaycur say wamrata ashiyämuy. Tariycorga wilayämanqui nogapis adorag aywanäpä.”
9 Sayno niptinmi goyllar estudiag runacuna aywayargan. Aywaycäyaptinna say ricayashgan goyllarpis paycunapa puntanta aywargan wamra caycashgan cag wayiman chäyashganyag. Chaycuyaptinna say pushag goyllar ichicuycorgan wayi janan ciëlucho.
10 Saycho ichicuycogta ricarmi goyllar estudiagcuna fiyupa cushicuyargan.
11 Saymi say wayiman yaycuyashpanna tariyargan Jesusta y maman Mariatapis. Jesusta ricaycurmi puntanman gongurpacuycuyashpan payta adorayargan. Nircurnami garayänanpä apayashgan gorita, inciensuta y mïrra nishgan perfümitapis churapäyargan.
12 Cuticuyänanpä caycäyaptinnami paycunata Tayta Diosninsi sueñuynincho parlapargan Herodes cagman manana cutiyänanpä. Sayno parlapaptinmi juc nänipana marcanman cuticuyargan.
Egipto nacionman ñïñu Jesusta José gueshpisishgan
13 Goyllar estudiag runacuna marcanman cutisquiyaptinnami Josëta sueñuynincho Tayta Diosninsipa angilnin wilargan: “Rey Herodismi ñïñu Jesusta wanusinanpä ashisenga. Mana wanusinanpä mamantinta Jesusta Egipto nacionman gueshpisiy. Saychöna tanqui cutimunayquipä wilashgäyag.”
14 Sayno niptinmi Josëga riccharcamur jinan höra pasa manarä waraptin mamantinta Jesusta apacurcur Egiptupa aywacorgan.
15 Saychömi paycuna täyargan Herodes wanushganyag. Sayno cananpä captinmi Tayta Diosninsi tantyasergan wilacognin profëtata guelgananpä: “Wamrä captinmi Egiptupita gayamushcä.”
Belencho wamracunata wanusiyashgan
16 Goyllarta estudiag runacuna Jesús maycho cashgantapis wilag mana cutiycuptinmi rey Herodisga fiyupa rabiacorgan. Saymi Jesusta wanusiyta munar soldäduncunata cachargan Belén marcacho y naupan estanciacunachöpis olgu wamracunata wanusiyänanpä. Goyllarta estudiag runacuna imaypita-pasa goyllarta ricashganta wilapash captinmi Herodes tantyacorgan Jesús juc o ishcay watayogna cashganta. Saymi wamracunata wanusiyargan sayrä yurish caycagcunapita ishcay watayogyag.
17 Sayno päsaptinmi Tayta Diosninsipa unay profëtan Jeremías guelgashganno cumplergan. Paymi cayno guelgargan:
18 “Ramá nishgan marcachömi pï-maypis laquicuyashpan segaypa wagaycäyan.
Wawancuna wanuycuptinmi shogayaptinpis mana chawaypa Raquel wagaycan.”
Egiptupita ñïñu Jesusta cutisimushgan
19 Egiptucho José caycaptinmi Herodes wanorgan. Saymi sueñuynincho Tayta Diosninsipa angilnin Josëta nergan:
20 “Mamantinta Jesusta apacurcur Israelmanna cuticuy. Jesusta wanusiyta munagcuna wanuyashganami.”
21 Ángil sayno niptinmi jinan höra Josëga Israelman cuticorgan mamantinta wamrata apacurcur.
22 Cutiycarnami José musyargan Judea provinciacho rey Herodispa trucan surin Arquelao mandag caycashganta. Sayta musyarmi José mansarergan Judeaman cutiyta. Sayno mansariptinmi sueñuynincho Tayta Diosninsi nergan Judeaman aywananpa trucanga Galilea provinciamanna aywacunanpä.
23 Galilea provinciaman charnami Nazaret marcaman aywargan saycho tänanpä. Saycho tänanpä cashganpitami Tayta Diosninsipa profëtancuna cayno guelgayargan: “Runacuna niyanga Nazaret runa cashgantami.”


text:
16
Apostol Pablopa saludacuynin Romachö criyicugcunaman
1 Gamcunata recomendarniquicunam Febe shutiyog panintsicta gamcunaman cachamü, Cencrea marcachö goricaycur Dios Yayaman mañacugcunata alläpa allish yachatsirnin yanapashga captin.
2 Señor Jesucristoman criyicugmajiquicuna canganraycu, cay panintsicta shumag respëtuyquicunawan chasquiycuyay Dios Yaya yachatsimangantsicnö. Tsaynölla imayca wanangancunachöpis yanapaycuyay, payga llapan criyicugmajintsiccunatawan nogatapis yanapayämanganpita.
3 Saludaycuyay panintsic Priscilatawan gojan Aquilata. Paycunam Señor Jesucristopag willacurnin arupucugmajïcuna cayan.
4 Paycunaga wañunäpita librayämarmi, warmi ollgopis cäsi quiquincunapa vïdancunatapis perdeyargan. Tsaymi nogawan mana judiucagcuna goricaycurnin Dios Yayaman mañacugcunapis alläpa agradëcicuyä.
5 Saludaycuyay Priscilapawan Aquilapa wajinchö goricag criyicugcunatapis.
Tsaynölla saludaycuyay alläpa cuyangä waugënö Epenetota. Tsay Epenetom Asia provinciachö llapan criyicugcunapita mas puntata Señor Jesucristoman criyicurgan.
6 Saludaycuyay panintsic Maríatapis, payga gamcunata yanapayäshunayquiraycum alläpa arushga.
7 Tsaynölla saludaycuyay judiu castäcuna Adrónicotawan Juniasta. Paycunawanmi carcelchö pagta gaycuräyargä. Tsay ishcan criyicugcuna alli cayangantam llapan apostolcunapis parlayan. Paycunam nogapitapis mas puntata Señor Jesucristoman criyicuyargan.
8 Saludaycuyay Señor Jesucristoman criyicugmajï alläpa cuyangä Ampliastapis.
9 Saludaycuyay Señor Jesucristota servirnin arupucugmajintsic Urbanotawan cuyay amïgö Estaquistapis.
10 Saludaycuyay criyicugmajintsic Apelesta firmi criyicur tucuyläya pruebacunata päsarpis pacienciacurnin allish awantaptin Señor Jesucristo cuyarnin chasquinganpita.
Tsaynölla saludaycuyay Aristobulotawan wajinchö täcug aylluncunatapis.
11 Saludaycuyay ayllü Herodionta. Tsaynölla saludaycuyay Narcisotawan wajinchö llapan aylluncunata imaypis Señor Jesucristoman rasumpa firmi criyicugcunata.
12 Saludaycuyay Trifenatawan Trifosata. Tsay ishcan panicunam Señor Jesucristoman criyicugcunata alläpa allish yanapar aruyashga.
Tsaynölla saludaycuyay cuyay panïnö Persista. Paypismi llapan criyicugcunata yanapar alläpa allish arushga.
13 Saludaycuyay Señor Jesucristo acrangan Rufota, alläpa regeshga firmi criyicug mamantawan. Paymi nogapagpis imayca mamänö cashga.
14 Saludaycuyay Asíncritotawan Flegonta, Hermesta, Patrobasta, Hermasta, paycunawan pagta caycag waugentsiccunatapis.
15 Saludaycuyay Filólogota, Juliata y Nereotawan paninta, Olimpaswan caycäyag llapan jutsannag criyicugmajintsiccunatapis.
16 Saludanacuycuyay jucnin jucnincunawan shumag respëtuyquicunawan gagllayquicunachö mutsanacurnin.
Caychö llapan goricaycurnin Dios Yayaman mañacur, Señor Jesucristoman criyicugcunam saludaycuyäshunqui.
17 Alläpam rugaycuyag cuyashga waugecuna y panicuna, waquincagcuna piñanacatsirnin atsca grüpuman raquiyäshurniqui mana allicunata yachatsiyäshunayquipita cuidacuyänayquipag. Tsay yachatsicuycunaga, Señor Jesucristopita yachacuyangayquipa contran mana allim caycan. Tsay yachatsicugcunapitaga mejorga raquicar witicuyanqui.
18 Tsay runacunaga manam Señornintsic Jesucristotatsu serviyan, sinöga quiquincunapa munayllancunatam ruraycäyan. Paycunaga yachayllapa shumag palabrancunawan aläbaparnincunallam llullacur mana ni ima musyagcunata engañayan.
19 Pero maytsay marcachö criyicugcunam, Dios Yayaman allish cäsucuycäyangayquita musyayan. Tsaynö cäsucug cayangayquipitam alläpa cushicü. Pero nogaga allillata rurayänayquipag yashga runanö cayänayquita munarmi, ni imaypis imayca mana musyag llullu wamranö mana allicunata rurayänayquitaga munätsu.
20 Shumag alli päsacuychö cawatsicug Dios Yayam mana shuyararlla, imayca chaquiquicunapa gopinman jarutsignö Supayta vencernin jancat ushacätsinga.
Tsaymi Señor Jesucristo poderninwan cuyayäshurniqui yanapaycuyäshuy, Pay munangannölla cawayänayquipag.
21 Caypitam salüduta apatsicayämun nogawan pagta willacurnin arupucugmajï Timoteo. Tsaynöllam saludayäshunqui judiu castäcuna Lucio, Jason y Sosipaterpis.
22 Noga, Terciom Pablo dictamaptin cay cartata gellgamur, Señor Jesucristopa shutinchö saludaycuyag.
23 Tsaynöllam waugentsic Gayopis salüduyquicuna apatsicamun. Nogatawan wajinchö goricaycur Dios Yayaman mañacugcunatapis, alläpa cushishgam wajinman chasquiyämargan.
Tsaynöllam cay marcachö tesorëru cayninwan aruycunachö mandacug Erastowan waugentsic Cuartopis saludayäshunqui.
24 [Señor Jesucristo cuyacuy yanapacuyninwan llapayquita yanapaycuyashuy. Tsaynö caycullätsun.]
Dios Yayata llapantsic alabashun
25 Rasumpa confiacuypag poderöso Dios Yayam yanapayäshunqui, Señor Jesucristopa Alli Willacuyninta yachatsicur willacungäman mas firmi criyicuyänayquipag. Tsay willacungäcunagam maytsica watacuna imayca pacaragnö cayargan.
26 Pero cananga imayyagpis cawag Dios Yaya mandacungannömi tsay pacaraycagnö willacuyninta musyashcantsic unay willacug profëtacuna gellgayangancunata yachacur. Tsaynöpam cananga entëru mundu naciuncunachö llapan runacunana musyar Dios Yayapa Tsurin Señor Jesucristo canganta criyicuycäyan. Tsaynö musyarmi, Señor Jesucristoman mas firmi criyicur cäsucuycäyan.
27 Tsaymi japallan Dios Yayaga imaycachöpis yachayyog canganpita, Señor Jesucristoman criyicurnin poderöso Dios Yayata alläpa cushishga imaypis glorianchö alabashun. Tsaynö caycullätsun


text:
1¡Ay imanöraj canqui wañuchicur yawar mashtaraycajta cachaycoj Nínive runacuna! Gamcunaga llullacuyllatami, wañuchinacuyllatami arurcaycanqui. Mana jamaypami imaypis suwacurcaycanqui.
2Sumbadurnincunata pashtachishanpis wiyacanganami. Cawallucuna pagrarayllana cörrishan, carrëtacuna aywashanpis wiyacanganami. Ruyrancuna tumarishanpis wiyacanganami.
3Ricacanganami muntäducuna shamushanpis. Espäda achicyaypa achicyashanta, lansancuna chip-chipyashantapis ricay. Waranganpa waranganpami malubrashacunapis canga. Gotuyninpa-gotuyninpami wañushacunapis canga. Intëruchömi wañushacunaga mashtaräconga. Chayno captinmi mayman lluchcananpäpis mana jäcongachu.
4Nínive, chaynöga päsashurayqui guellaypaj cacoj warmino achca nasyuncunata engañashayquipitami. Cuyayllapaj captiquimi juc-lä nasyuncunapis cuyacurcushurayqui. Chaymi engañayta, brüju rurayta yachacusha.
5Munayniyoj Tayta Dios caynömi nin: «Nogaga gampa contrayquimi caycä. Juc-lä nasyuncuna galallata ricashunayquipämi umayquiyaj justanniquitapis shucuparcushayqui. Chaymi fiyupa pengaycho ricacunquipaj.
6Fiyupa pengaycho canayquipämi camacächishaj. Pengacunayquipaj ganra berbäjitami jillpushayqui.
7Llapanpis ricashojcunaga gueshpirmi aywaconga cayno nishpan: ‹¡Nínive siudäga illgächishami caycan! ¿Piraj cuyapayconga? ¿Maychöraj pillatapis tarishwan shogananpaj?›
8«Nínive, ¿gamga Tebas siudäpita mas munayniyojchuraj canqui? Chay siudäga caycan Nilo mayupa lädunchömi. Jatun mayumi chaparaycan. Intëru cantunpa yacumi curalaraycan.
9Chay siudätaga Etiopiawan Egiptumi fiyupa munayniyoj cashpan imaypis washaj. Fut runacunawan Libia runacunanami imaypis yanapaj.
10Chayno caycajtami Tebas runacunataga prësu aparan. Wamrancunatapis cällipa isquïnancunaman apaycur pagshirgäriran. Mayur runacunata apacunanpaj surtita jitaran. Mandajnincunatanami cadinacunawan watacarcärir prësu apacuran.
11Gampis chaynömi machasha runano tapraycachaycanquipaj. Imata ruraytapis mana camäpacushpayquimi contrayquicunapita pacacunquipaj. Pacacunayquipaj ashir purinquipaj.
12«Llapan curalasha siudäniquicunaga canga ïgus yöra pogur päsaycajnömi. Chay yörata pipis tapsiptenga ïgus shicwacun cuyuchej micucurcunanpaj maquillamanna.
13Suldäruyquicunaga caycan warminöllami. Rancayquicunata nina rupar ushashanpitami siudäniquicunapa puncuncunapis quicharaycan. Chaymi contrayquicuna yaycamunanpaj libri caycan.
14Gamcunaman contrayqui yaycamuptin yacunayta awantanayquipaj yacuta churacuy. Curral pergayquicuna mas sinchi cananpaj yapay. Mituta lluchcay. Nircorga gabërawan adöbita chutay.
15Ichanga chaychömi nina ushashunquipaj. Sabliwanmi wañunquipaj; ushajpämi illgächishunquipaj. ¡Chüpacano aypallaman miray ari! ¡Chüpacacunano aypallaman miray ari!
16Gamcuna cajcho nigusyanticuna goyllarnörämi mirasha. Chayno captinpis chüpacacuna älan wiñarcuptin pärir aywacushannömi aywacongapaj.
17Guërrapaj runacunata charejcunaga caycan chüpacacunanömi. Mandajcunaga caycan chuspi gashyariycajnömi. Curucuna gasaywan pergacunaman lagacashannömi wiyacuycun. Inti ratarcamuptenga aywacun. Manami pipis musyannachu maypa aywashantapis.
18«¡Asiriapa raynin, mandäshishojcunaga imanöshi puñucasha carcaycan! Mandaj suldäruyquicuna jamaparcaycan. Runacunanami wacpa caypa machicasha carcaycan. Manami pipis canchu juc pachaman chaycunata shuntananpäga.
19Manami jampi cannachu gueriquipaj. Gueriquega caycan mana allchacajmi. Mana alliman chayashayquita mayajcunaga llapanmi cushicuywan macshongaraj. ¿Pï-mayraj mana ñacashachu fiyupa ñacachiptiqui?»


text:
Tampu Mach'ay
Tampu Mach'ay nisqaqa (QSHKS qillqaypi: Tanpumach'ay), Piruwpi, Qusqu suyupi, Willka Qhichwapi, Qusqu llaqtamanta isqun km karum kaq mawk'a wasichasqam, Inkakunap huk yaku yupaychana wasinsi karqan. Inka qhapaqkunaqa chaypis armakurqan. Chayraykum Inka armakuna (Baños del Inca) ninkupas. Puka Pukara nisqamantaqa 1 - 2 km karum.
Kaypipas qhawayLlamk'apuy
PukyukunaLlamk'apuy
Hawa t'inkikunaLlamk'apuy
- Commons nisqaqa multimidya kapuyninkunayuqmi kay hawa: Tampu Mach'ay.
- Tampu Mach'aymanta
- Tampu Mach'aymanta (inlish simipi)


text:
Runa Simim, Chosica Wasinpi, capacitan liderkunata, chaynataqmi lloqsinku capacitaq sierra llaqtachankunamanpas. Pastorkunawan liderkunam capacitakunku Quechuapi “Capacitar y Multiplicar” nisqan programawan, kay yachachikuyqa Bibliapi cheqap Diospa nisqanmantam (Teologia y Verdades Biblicas). Materialkunaqa kachkan Bibliaman hinallam, imayna sapa punchaw kawsakunapaq hinam. Liderkunam capacitakunku paykunapas yachachinankupaq. Chaynataqmi pastorkunawan liderkunapas listo kachkanku iglesianman, comunidadninman yachaykusqakuta yachachinankupaq. Chuya Qellqamanta estudiaspankum willakuchkanku.
Kantaqmi “Estudio Bíblico Inductivo” nisqan yachachikuypas. Liderkunam yachakunku kikillanmanta Chuya Qellqa estudiayta, allin yuyaywan imam nisqanta qawaspan, mastaraq Diosmanta yachanku chaynataq kikinkumantapas, hinaspa chay yachachikuyman hina vidankupi kawsanankupaq. Chaynapim Diosmanta yachasqakuman hina vidanku cambiasqa kachkan.
Runa Simiqa llamkan SALT/SETE (Seminario de Entrenamiento Teológico por Extensión) nisqan ministeriowanpas. Paykunam Capacitan mana seminariopi preparakuy atiq pastorkunata. Chaynapim pastorkuna chaskinku Bibliamnata cheqaq yachachikuykunata iglesiankupi Diosninchikta allinta servinankupaq.


text:
10
Majayogcuna mana raquicänanpä Jesucristo yachasishgan
(Mateo 19.1-12)
1 Capernaumpita Jesús aywashpan chargan Judea provinciaman. Nircurna päsargan Jordán mayu simpanman. Saychöpis asca runacuna juntapäyaptinmi Jesús yachasergan imaypis yachasishgannöla.
2 Saycho yachaycäsiptinmi fariseo runacuna aywaycur lutanta parlasinan cash ali shimilanpa Jesusta tapuyargan: “¿Warminpita runa raquicanmancu o manacu?” nir.
3 Saymi Jesús nergan: “Moisés guelgashgancho ¿imatatä nican?”
4 Sayno niptinmi fariseucuna niyargan: “Moisés yachasergan pipis warminpita raquicayta munarga papilta firmaparcur raquicänanpämi.”
5 Saymi Jesús nergan: “Moisés sayno yachasergan runacuna mana cäsucog cayaptinmi.
6 Musyashgansinöpis Tayta Diosninsimi cay pasata camar olgutawan warmita camargan.
7-8 ‘Sayno captinmi warmita ashir runa promitin mana raquicaypa tänanpä. Saymi majasacarna mamanpa taytanpa maquincho caycashganpita runa yargucun warminwan tänanpä. Warminwan tarnami jäpa carpis paywan say castalana ricacun.’ Sayno cananpä Tayta Dios nicaptenga mananami ishcay castanasu caycäyan, sinöga juc castalanami caycäyan.
9 Saymi Tayta Diosninsi juclasashgantaga pipis raquinmansu.”
10 Saypita posädacuyashgan wayicho caycarnami discïpuluncuna Jesusta tapuyargan say yachasishganpita.
11 Tapuyaptin Jesús nergan: “Pï runapis warminpita raquicarcur juc warmiwan targa adulteriuchömi caycan.
12 Saynöla pï warmipis runanpita raquicarcur juc runawan targa adulteriuchömi caycan.”
Wamracunapä Tayta Diosta Jesucristo manacushgan
(Mateo 19.13-15; Lucas 18.15-17)
13 Saypitanami wamracunata Jesús cagman apayargan umanman maquinta churaycur Tayta Diosta manacunanpä. Wamracunata apaycagta ricarmi discïpuluncuna michäyargan.
14 Saymi discïpuluncunata Jesús olgutupargan: “Wamracunata apacayämunanta ama michäyaysu. Wamrano cagcunami Tayta Diospa naupanman chäyangapä.
15 Pipis Tayta Diosninsipa naupanman chayta munarga papänin nishganta wamra criyishganno Tayta Diosninsi nishganta criyisun. Wamrano criyegcunalami Tayta Diospa naupanman changa.”
16 Nircurnami saycho caycag wamracunata margarcur margarcur umanta yataycushpan Tayta Diosninsita manacorgan paycunata yanapänanpä.
Rïcu runa ajatarä salvacunanpä Jesucristo yachasishgan
(Mateo 19.16-30; Lucas 18.18-30)
17 Saypita Jesús aywacunanpäna caycaptinmi juc magta cörriyla chargan Jesús cagman. Paymi gongurpacuycur nergan: “Gam imaycatapis musyanquimi, taytay. Saymi tapuculäshayqui. ¿Imatatä ruräman Tayta Diospa naupanman chänäpä?”
18 Saymi Jesús nergan: “¿Imanirtä yarpanqui lapantapis musyashgäta? Tayta Diosnilansimi lapantapis musyaycan.
19 Tayta Diosninsipa naupanman chänayquipäga paypa mandamientucunata cumpliy. Musyanquimi mandamientucuna cayno nishganta: ‘Ama adulteriucho canquisu. Runa mayiquita ama wanusinquisu. Ama suwacunquisu. Manacagtaga ama pitapis tumpanquisu. Runa mayiquita ama lulapanquisu. Mamayquitawan taytayquita ali ricanqui.’ ”
20 Niptin say magta nergan: “Saycunataga wamra cashgäpita-pasami lapanta cumplishcä, taytay.”
21 Sayno niptin Jesús cuyapar ricärishpan nergan: “Lapanta cumpliycarpis Tayta Diospa naupanman chänayquipäga jucrämi pishëshunqui ruranayquipä. Lapan imayquicunatapis ranticuycur guellayta muchogcunata aypuy. Nircur nogawan aywashun yachasishgäta yachacunayquipä. Sayno rurashpayquega gloriaman riquëzayquita churacognömi caycanqui.”
22 Sayno niptinmi segaypa rïcu car say magta laquish aywacorgan.
23 Sauraga saycho caycag runacunata ricärishpan discïpuluncunata Jesús nergan: “¡Ajami caycan rïcu runacuna Tayta Diospa naupanman chäyänanpäga!”
24 Jesús parlashganta wiyarmi discïpuluncuna mansacashno ricacuyargan. Saymi Jesús yapay nergan: “¡Ajami caycan rïcu runacuna Tayta Diospa naupanman chäyänanpäga!
25 Auja uchcupa camëllo päsayta mana camäpacushganno rïcu runapis quiquilanpitaga Tayta Diospa naupanman chayta manami camäpacunsu.”
26 Sayno niptin discïpuluncuna segaypa mansacash quiquinpura parlayargan: “Sayno captenga ¿pirä salvaconga?” nir.
27 Saymi paycunata ricärishpan Jesús nergan: “Quiquilanpitaga runacuna manami salvacuyta camäpacuyansu. Tayta Dioslami pitapis salvan. Saymi Tayta Diosninsipäga imapis ajasu.”
28 Saymi Pedro nergan: “Nogacunaga lapantami imaycätapis cachariyashcä gamta gatiräyänäpä, taytay.”
29-30 Sayno niptin Jesús nergan: “Noga munashgäta ruranan cash y Tayta Diosninsipa wilacuyninta wilacunan cash pipis wauguincunata, panincunata, mamanta, taytanta, surincunata, wayinta o chacrancunatapis cachareg cäga cay pasacho pachac (100) cuti mastami chasquengapä. Saynöpami paninpis, wauguinpis, mamanpis, taytanpis, chacrancunapis y wayincunapis paypa canga. Isanga wilacuynëta wilacushganpita runacuna chiquiyangapämi. Sayno captinpis Tayta Diospa naupanman char imayyagpis cushishmi cawangapä.
31 Waquin runacuna, rïcu cashganpita respitädu carpis, gloriaman manami chäyangasu. Waquin runacunami isanga, mana cäsush pobri carpis, gloriaman char cushicuyangapä.”
Wanusish cananpä Jesucristo yapay wilacushgan
(Mateo 20.17-19; Lucas 18.31-34)
32 Nircurnami Jerusalenpa aywar discïpuluncunapa puntanta Jesús aywaycargan. Jerusalén autoridäcuna Jesusta wanusiyta munaycashganta musyarmi discïpuluncuna y paywan waquin aywagcunapis mansariycar aywayargan. Sayno caycäyashganta ricarmi chunca ishcay (12) acrashgan cag discïpuluncunata jucläman Jesús gayargan. Nircurmi ima päsananpä cashgantapis wilargan:
33 “Musyayanquimi Jerusalenpa aywaycashgansita. Saychömi mandag cüracuna y Moisés guelgashganta yachasegcunapis nogata prësu sariyämanga. Nircurmi wanusimänanpä mana Israel runacunapa maquinman entregayämanga.
34 Paycunami asipäyämanga, togapäyämanga y astayämangapis. Sayno nacarcasiyämarmi wanusiyämangapä. Sayno captinpis quimsa junagtaga cawarimushämi.”
Jesucristupa mandäsegnin cayta Santiaguwan Juan munayashgan
(Mateo 20.20-28)
35 Sauraga Jesusman aywaycur Zebedeupa surincuna Santiaguwan Juan niyargan: “Ruwacuyäläshayqui, taytay.”
36 Sayno niyaptin Jesús nergan: “Captenga alicher canman.”
37 Saymi paycuna niyargan: “Mandag canayquipä Tayta Dios churashuptiqui gamta mandäsiyänäpä nogacunata churaycalämay, taytay. Jucnëta jamaycasilämanqui derëchayqui cagman y jucnëtana isogniqui cagman.”
38 Saymi Jesús nergan: “Gamcunaga mana tantyacuypachä manacaycäyämanqui. ¿Gamcuna awantayanquimansurä nogata nacasimashganno nacasiyäshuptiqui? ¿Päsamänanpä caycashganta gamcuna päsayanquimansurä?”
39 Saymi paycuna niyargan: “Au, awantayäshämi.”
Sayno niyaptin Jesús nergan: “Rasunpaypami noga nacashgäno gamcunapis nacayanquipä y päsamashganno päsayäshunquipä.
40 Sayno captinpis isognëman y derëchämanga pitapis jamasishä Tayta Dios nimashgan caglatami.”
41 Santiaguwan Juan manacuyashganta wiyarmi waquin cag discïpuluncuna rabianäyargan.
42 Saymi discïpuluncunata gayaycur Jesús nergan: “Gamcuna musyayashgayquinöpis nación mandag runacunaga mandag cayninman atiënicuycur runacunata mandayan.
43-44 Gamcunachöga manami sayno canmansu. Saypa trucanga waquin runacunapita más ali ricash cayta munarga runa mayiquita ashmaynöla yanapäyay.
45 Manami runacunata munashgäta rurasinäpäsu noga shamushcä, sinöga runacunata yanapänäpämi shamushcä. Saynöpis shamushcä runacuna-raycu wanur salvanäpämi.”
Bartimeuta Jesucristo aliyäsishgan
(Mateo 20.29-34; Lucas 18.35-43)
46 Saypitanami discïpuluncunawan Jesús chäyargan Jericó marcaman. Discïpuluncunawan y más asca runacunawan Jericöpita yarguycaptinmi Timeupa surin Bartimeo caridäta manacur nänicho jamaraycargan. Payga gaprami cargan.
47 “Nazaretpita cag Jesús päsaycan” nir wilayaptinmi gayacur nergan: “¡Rey Davidpa castan Jesús, cuyapaycalämay!”
48 Sayno gayacuptinmi runacuna olgutupäyargan upälacunanpä. Sayno olgutupäyaptinpis masrämi gayacorgan: “¡Rey Davidpa castan Jesús, cuyapaycalämay, ari!” nir.
49 Sayno gayacushganta wiyarmi Jesusga ichisquergan. Nircur gayasiptin aywagcuna Bartimeuta niyargan: “Upälacuyna. Jesusmi gayaycäshunqui. Jucla aywashun.”
50 Sauraga jucla sharcurcur punchunta jitariycushpan Jesús cagman cushish aywargan.
51 Chaycuptinna Jesús taporgan: “¿Imacho yanapänätatä munaycanqui?” nir.
Saymi Bartimeo nergan: “¡Nawë ricanantami munaycä, taytay!”
52 Niptin Jesús nergan: “Yäracamayniquipami canan nawiqui ricangana.”
Sayno niptinmi jinan höra Bartimeupa nawincuna ricarganna. Ricarnami Jesusta gaticurcur aywacorgan.


text:
Celal Bayar
Mahmut Celal Bayar sutiyuq runaqa (* 16 ñiqin aymuray killapi 1883 watapi paqarisqa Gemlik llaqtapi - 22 ñiqin chakra yapuy killapi 1986 watapi wañusqa Istanbul llaqtapi), Turkiya mama llaqtayuq pulitikumi.
1950 watamanta 1960 watakama kuti Turkiyapa Umalliqnin qarqan.
Taytan: ; Maman:
Ñawpaq warmi: Reşide Bayar.
Churinkuna (3) .
Yachaywasi: .
Alma mater: Istambul Yachay Sunturnin.
Suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Celal Bayar.


text:
Siwinaqucha
Siwinaqucha (kastilla qillqaypi: Sibinacocha) nisqaqa Piruwpi, Willkanuta wallapi, huk qucham,Qusqu suyupi, Qanchi pruwinsyapi, Pitumarka distritupi, 265,40 km² hatunmi, mama quchamanta 4.865 mitrum aswan hanaq.
Kaypipas qhaway[llamk'apuy | pukyuta llamk'apuy]
- Amayani qucha (Jasjana)
- Awsanqati
- Hatun Uma
- Qayanqati (Qullpa Ananta)
- Alqamarinayuq (Qullqi Krus)
- Wisk'achani
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Saywitu: Tinki llaqta, Siwinaqucha, Sinkrinaqucha, Awsanqati urqu, Qayanqati urqu (Qullpa Ananta), Hatun Uma rit'i urqu, Alqamarinayuq (Qullqi Krus), Wisk'achani urqu


text:
Natalia Málaga
Natalia María Málaga Dibós sutiyuq warmiqa (26 ñiqin qhulla puquy killapi 1964 watapi paqarisqa Limaq llaqtapi - ) huk Piruw mama llaqtayuq makiyasiyqmi.
Siyul llaqtapi Apuwasinyuq pukllaykuna 1988 watapiqa piruwanu makiyasiq warmikunawan qullqi walqanatam chaskirqan.
Taytan: Manuel Málaga Bresani; Maman: Ida Dibós Chappuis.
Yachaywasi: Colegio Mater Purissima (Lima).
Wiñay kawsayLlamk'apuy
Pay shamun riqisha ayllukunamanta. Ipan karqan Clorinda Málaga de Prado, kaypas llaqtahuñupa ñawpa warmin karqan. Kunan kallpachan Piruwki sipaswarmi akllayta; chay warmikuna ruyrusta laqyayan (to punch).
T'inkaykunaLlamk'apuy
- Qullqi wallqanata, Apuwasinar Pukllaykuna; Siyul 88, pukllaq.
- K'illimsa wallqanata, Apuwasinar Pukllakuna; Sinqapur 2012, kallpachaq.
- Qullqi wallqanata: Sipas Tiqsi Atipana (Youthfull wordwide champion) 1981; Kuraq Tiqsi Atipana (Mayor wordwide champion), 1982.
- K'illima walqanata ( Bronze medal): Tiqsi atipana, Praga, 1986.
- Atiparan Sipas Tiqsipi : ñawpañiqin Sipas Qonti patma r'unpuspi (Firt youthfu panamerican) (, Miguel Grau pukllapata ( Coliseum), Callawpi.
- 2012 watapi chaskiran Qori walqanata (Gold Medal); Uran Awya yala atipanapi South america champio).[1]
Willay pukyukunaLlamk'apuy
- ↑ qespi tikray Kastilla simi wikipidiyamanta


text:
Nitra suyu
Nitra suyu (Isluwakya simipi: Nitrianský kraj, Aliman simipi: Neutraer Landschaftsverband, Kastilla simipi: Región de Nitra) nisqaqa huk Isluwakya Ripuwlikap mama llaqtayuq suyunin. Uma llaqtanqa Nitra llaqtam.
Wiñay kawsay[llamk'apuy | pukyuta llamk'apuy]
Allpa saywachi[llamk'apuy | pukyuta llamk'apuy]
- km2
- runakuna.
Mayuku a[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Nitra suyu.


text:
Home -- Quechua -- Perform a PLAY -- 021 (Sin begins little by little 6)
21. Juchaqa siminchejpi qallariy atinman 6
Rey Acabqa kamachinan palaciopi kayman jaqayman puriykashan, imata mana ruway asispa jina. Kutin kutinta ventanamanta qhawashallantaj chay jawapi k’acha sumaj uva huertataqa.
Acab: "Jap’inaypuni tiyan kaytaqa. Mana karupichu kamachinay palaciomanta chaymankama llojsinaypajpacha, sumajpuni kashan. Aswan sumaj uva huertaman noqa tukuchiyman."
Chay uva huertaj dueñompajman kachaykukun.
Acab: "Nabot, noqa jamushayki palacioy qayllapi uva huertaykita vendenawaykita munaspa."
Nabot: "Mana chay atikunchu reyniy. Chay uva huertaqa tataykunaj qowasqan herencia. Herenciaqa mana vendekunmanchu, chayta nin Diospa kamachisqampi."
Chayta nejtinkama, ch’inmanta llojsimun manchay phiñasqa wasinman cheqanta ripun, chayaytawantaj nipita parlapayaspa ch’inmanta cama pataman wijch’urpakun.
¿Qampis jinatachu phiñakuyta yachanki imachus munasqayki jina mana atikojtin?
Rey Acabqa perqa k’uchuman kutirirpaspa kikimpi wijch’urayan, warmintaj:
Jezabel: "¿Umm imataj pasasunkirí?"
Reina Jezabel tukuy imachus kasqanta yachaytawan, kay jinata nin:
Jezabel: "¿Manachu qanqa rey kanki? Jatarikuy, kusikuspa mikhuy, noqatajcha yachasaj imaynamanta chay munasqayki qampata kanampaj."
Reinaqa cartasta qhelqayta qallarin tukuy chay llajtapi churasqakunaman, reypa firmanwan, sellonwan sellaykuspa ima. Chaytataj tukuyman apaykuchin uj tatankuta ruwanankupaj, chayta jap’eqajkuna ñawirispataj imachus kamachisqa cartapi kasqanman jina ruwasqanku: chay tatantakuymantaj uva huertayoj Nabot-ta wajyachinankuta nisqa, kikinta ruwaspataj, mana kajmanta llulla testigoswan ch’ataykuchisqanku: Diospa contranta parlan, chanta reypa contrantapis, chayrayku wañunan tiyan, nispa.
Ajinatataj ruwanku. Uva huertayoj Nabotqa ni ujchhikantapis chay mana allinta wakichisqankupi yuyaspa risqa wajyachisqankuman jina, chay p’unchaypacha ch’isiyaykuyshajtinñataj ñapis wañusqaña karqa.
¿Manachu juch’uy imakunaraykulla, may millay juchata ruwayman chayanku? Rikuytawa – jap’iyta munay – envidiakuy – orgullo – k‘umuykachachiy – chantataj wañuchiy.
Nabotpa wañusqanmanta parlaqa tukuynejman chay rato chayan. Acabtaj uva huerta jap’ej rinpacha, imakunatachus ruwasqanqa mana Diosllaqan, jinallapi Elías ñannimpi rikhurillantaj. Acabqa manchhariywan q’ellupacha sayarpan.
Acab: "¿Enemigoy kashaspachu taripawanki?"
Elías: "Ari, taripayki. Juchaman qan kikiyki jaywakunki, sonqoykipitaj juchata wiñachinki. Tata Diosqa juchata chejnikun, chayrayku qanta jinata ayllukita chinkachisunqachej."
Eliaspa nisqanqa tullunkama reyman chayarpan, tukuuy mana allin ruwasqanmanta arrepentikun. Tata Diostaj sonqonta rikuspa khuyarikun paymanta.
Juchanchejta Jesúsman rimarejtinchejqa, Diostata cheqa kayninwan perdonawanchej.
Personajes: Relator, Acab, Jezabel, Nabot, Elías
© Copyright: CEF Germany


text:
PABLOPA KILLKASHKAN KILLKA GALASIA ALLPAPI KAWSAK JESUKRISTUTA KIRIKKUNARAYKU
1
Pablo wawkikunata panikunata saludan
1-2 Munashkayni wawkinikuna paninikuna, ñuka killkahuni kay kartata tukuy kankuna Galasia allpapi kahuk llaktakunapi kawsak Jesukristuta kirikkunarayku.
Ñukaka mana runakunapa kachashkan runachu kani, ashwan Jesukristu, payta kawsachik Yaya Diospas kachawashka paypa shiminta yachachinaynipa. Tukuy ñukawa pakta kahuk Jesukristuta kirikkunawa kay kartata killkahuni kankunama kachanaynipa. 3 Yayanchi Dios, Amunchi Jesukristupas kankunata llakichishpan yanapanahuchun tukuy uras kushilla kawsanaykichipa. 4 Jesukristuka pay kikin munashpan Yaya Diospa munananta kasushpan uchanchikunarayku kruspi wañurka ñukanchita kishpichinanpa, manana kawsananchipa Yaya Diosta mana kasukkuna millaypata yuyarishpa rurashpa kawsahushkankunashina. 5 Akuychi Yaya Diosta tukuy uras wiñayparayku atunyachishpa kushichishunchi. Chasna kachun.
Pablo yachachin shuklla shimi tiyananta imashnami kishpishunchi
6 Jesukristu ñukanchikunata yuyashpan wañushkanrayku Yaya Dios ñukanchita akllarka paywa pakta kawsananchipa. ¿Chasna Yaya Diospa akllashkan kashpaykichitatachu shuk ratu chay kankunata akllak Yaya Diosmanta anchurishkankichi? ¿Imaraykuta utkalla shuk chikan yachachinata kasuk tukushkankichi, imashnami kishpinaka nishpa yachachishkankunata? Chayrayku yapa llakirini. 7 Ñukanchi yachakuhushkanchi suma ali shimimantaka manami tiyanchu shuk shimika. Tiyan runakuna chay suma ali shimimanta chikanta yachachishpankuna kankunapa yuyaynikichita waklichikkuna. Chay runakunaka chay suma ali shimita Kristu runakunata kishpichinanmanta yachachinankunaranti chikantana yachachinahun. 8 Kankunata rimani maykan runapas kay yachachishkayni suma ali shimimanta chikanta yachachishpanka chaytaka Yaya Dioska kastigankami. Nima ñuka, nima shuk angel silumanta shamushpan atipanchichu chikanta yachachinata. 9 Ñawpa kayta rimarkani, kunan kutikashka rimashkaykichi: Jesukristullata kirishpanchimi Yaya Dioska ñukanchita kastigananmanta kishpichin. Maykanpas chasna yachachiy tukushkaykichimanta chikanta yachachishpanka chaytaka Yaya Dioska kastigankami.
10 Kunanka chasna rimashkayniwa ¿runakunatachu kushichinayani? Mana kashpaka ¿Yaya Diostachu kushichinayani? ¿Runakunapa rikushkanpichu ali kanayani? Chasna kamaka manami Kristupa kamachishkanchu kaynima.
11 Wawkinikuna paninikuna, munani yachanaykichipa kay yachachihushkayni shimika Jesukristu runakunata kishpichinanmanta mana runakunapa yuyayninmantachu kananta. 12 Mana yachakushkanichu runakunamanta, ashwan Jesukristu kikinmi chayta riksichiwashka.
Imashnami Pabloka Jesukristupa apostolnin tukurka
13 Kankunaka ña yachankichi ñukanchi israel runakunapa yachachinanchikunata katihushpayni Jesukristuta kirikkunata piñarishpayni yapa parisichishkaynita, paykunata kulluchinata munashpayni. 14 Achka ñukashina watayukunamanta pasa ñukanchi israel runakunapa yaya rukunchi wañukunapa kamachishkankunata alita paktachik karkani. 15-17 Chasna kashpaynipas ñuka manara wawayarishpayni Yaya Dioska akllawarka paywa pakta wiñaypa kawsanaynipa. Chasna Yaya Dios munashpan Wawan Jesukristuta riksichiwarka pay runakunata kishpichinanmanta kankuna mana israel runakunata yachachinaynipa. Yaya Dios akllawashpan mana rirkanichu runakunata tapunaynipa yachachiwanankunapa, nima Jerusalenma rirkanichu ñukamanta puntiru Jesukristupa apostolninkuna yachachiwanankunapa. Ashwan mana unayashpachu kuskata rirkani Arabia allpama, chaymantalla Damasko llaktama kutirkani.
18 Chaywasha kimsa watamanta rirkani Jerusalén llaktama Pedrota riksinaynipa. Chaypimi paywa chunka pichka punchata karkani. 19 Mana rikurkanichu nima shuk Jesukristupa apostolninkunata. Ashwan Jesuspa wawkin Santiagollatami rikurkani. Chay ishkayllawa kwintarkani. 20 Kay killkahushkaynika shutipami kan, kaytaka Yaya Diospas yachanmi.
21 Jerusalenmanta llukshishpayni Siria allpapi llaktakunama, Silisia allpapi llaktakunamapas rirkani. 22 Chayrayku Judea allpapi kahuk llaktakunapi Kristuta kirikkunaka manara ñukata ñawipura riksiwarkakunarachu. 23 Paykunaka uyarkakunalla ñukamanta: Maykanmi ñawpa ñukanchi kirikkunata apichishpa wañuchichipayarka, payka kunanka runakunata yachachishpami purihun chay suma ali shimita Jesukristu runakunata kishpichinanmanta kirinankunapa, maykantami yapa sakichinata munapayarka nishpa. 24 Chasna tukushkaynita yachashpankuna Yaya Diosta agradesishpa kushichirkakuna.


text:
Home -- Quechua -- Perform a PLAY -- 132 (Fish and questions at breakfast)
132. Challwa yaku q´oñita ujyanapaj
Imakunachus wakichina kasqa chaykunaqa ima jina kasqa, manchay afán kasqanku, chaypachachus kunan jina periódicos kanman karqa chayqa, 33 wata Semana Santa raymimantachá sapa radiopi, periodicopi ñawirinankupaj llojsinman karqa.
Lector: "Laqha tuti Jesús wañorqa chay p’unchayqa."
Lectora: "Wañusqas kawsarimuspa llajtaspi rikhurinku."
Lector: "Jallp’a ikhakuyqa chhankasta t’unaykurparin."
Lectora: "Romamanta capitánpis Jesúsqa Diospa Churimpuni kasqanta nin."
Lector: "Ñak’ayllataña Jesúspa nisqanqa: Tukuychasqaña."
Lectora: "Maypichus p’ampasqankoqa, ch’usaj kashan."
¿Ajinatachu Jerusalénpi ñawirirqanku? Mana, chaykunaqa imakunachus Bibliapi tukuy chayta rikojkunamanta qhelqasqa kashan. Chaytawa ñawirinaykipuni tiyan, maypichus p’ampasqankoqa ch’usaj kashan, Jesús kawsan, kawsarimuytawan Jesúsqa ñawpajta yachachisqasninmanraj waturej risqa.
Kawsaqesninqa wañusqanmanta lutoyoj kashasqanku may manchharisqastaj. Jesústa rikuspatajrí, manchaytapuni kusikusqanku, rikuytawanqa Jerusalénmanta llojsispa kutisqanku y llajtanman Genezaret qocha kantuman.
Pedro: "Challwa jap’ej risaj."
Juan: "Noqapiwan rinachej."
Chay tuta barconkupi challwata jap’iy munaspa tuyusqanku. Tukuy tutantintaj mana uj challwallatapis jap’isqankuchu. Sut’iyarpamojtintaj, ñapis Jesúsqa qocha kantupiña kashasqa. Yachachisqasninta mana Jesús kasqanta yachasqankuchu.
Jesús: "¿Imallapi kanchu mikhunapaj?"
Juan: "Mana."
Jesús: "Ch’ipata wijch’uykuychej bacoj pañannejman." (ruido de agua)
Pedro: "Waay, ch’ipata challwa phatachishanña."
Juan: "Jesúsqa arí, Señorninchej."
Chay qocha kantullapi 100 m jina ukhullapi chay chhika challwata jap’isqanku: 153 jatuchichej challwaspuni ch’ipapi junt’a jasqanku.
Jesús: "Jamuychej mikhusunchej."
Yachachisqasninqa k’ajapi challwa chayashajtaña, t’antata ima rikusqanku. Kinsakuti yachachisqasninta Jesús kawsarimuspa waturisqanña chayqa kasqa. Pedroqa juchasapa sientikusqa, yuyarikusqa kinsakutikamapuni Jesusta mana rejsinichu, nispa nisqantaqa. Chaypi mikhuraytawantaj Jesúsqa nisqa.
Jesús: "¿Pedro, munakuwankichu?"
Pedro: "Ari Señor, qan yachanki munakususqayta."
Jesús: "¿Pedro, munakuwankichu?"
Pedro: "Señor, qan yachanki munakususqayta."
Jesús: "¿Pedro, munakuwankichu?"
Pedroqa chaypiwan llakirpakusqa, imaraykuchus kinsakutikamaña tapusqa munakusqantaqa.
Pedro: "Señor, qan yachanki tukuyta, yachallankitaj munakususqaytapis."
¿Ajinallatajchu kutichiyniyki kanman, sichus kunan Jesús tapusunkiman chayqa?
Jesusqa tukuy imamanta perdonasqa Pedrotaqa, pitachus askhamanta perdonan chayqa, askhallatataj munakun Jesústaqa.
Personajes: Relator, lector, lectora, Pedro, Juan, Jesús
© Copyright: CEF Germany


text:
Sakisili kiti
Sakisili kiti (kastilla simipi: Cantón Saquisilí) nisqaqa Ikwadur mamallaqtapi, Kutupaksi markapi, huk kitim. Uma llaqtanqa Sakisili llaqtam.
Allpa saywachi[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Sakisili kitipiqa Pansaliyu Kichwa runakunam tiyanku. Paykunaqa Sakisili kitillipi, Kanchawa kitillipi, Chantilin kitillipi, Kuchapampa kitillipipas kawsanku. [1]
Pulitika Rakiy[llamk'apuy | pukyuta llamk'apuy]
Tawa kitillinmi kan, huk llaqta kitillim, Sakisili kitilli, kimsa chakrapura kitillipas: Kuchapampa, Kanchawa, Chantilin.
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ www.codenpe.gov.ec/panzaleo.htm / Pansaliyu (kastilla simi)


text:
14
“Ya'am caminuca, rasun allinca, cawsayta uycücäpis cayá”
1 Nishanpïmi: “Amañari anchap jucmanyäśha cayalcaychu. Aśhwanpa Tayta Diosmanpis, ya'amanpis chalapacalcämay. 2-3 Taytá caśhancäćhümi yaćhanapä achca jäcuyalcan. Chaymi ćhäpämunayquipä allichamü liyá. Chaynu allichalcamulmi puśhäniqui cutimuśhä, ya'a caśhäcäćhu amcunapis capäcunayquipä. Sïchuśh chaynu mana captin'a manaćh ‘Allichä-ari lishä’ niyalcacmanchu. 4 Ñatac mayta linätapis, maycäpa caminu lishantapis yaćhapäcunquiñam” nin.
5 Niptinmi Tomas: “Taytay, manatac mayta linayquitapis yaćhapäcüchu. ¿Imanuypatá chay caminütälä lisïlälïman?” nin.
6 Niptinmi Jesus nin: “Ya'am caminuca, rasun allinca, cawsayta uycücäpis cayá. Ya'allapamari Taytäman ćhanman. 7 Amcuna ya'acta lisipämal'a Taytätapis lisipäcunquim. Cananpïtá lisïlälinquiñam. Jinaman'a licälälinquiñam canpis” nil.
8 Niptinmi yaćhapacünin Felipe: “Taytay, Tayta Diosta licaycachimänallayquipämi capäcuśhä” nin.
9 Jesusñatacmi: “Felipe, ¿cay-chica timpu cayaptinchicchun manalä lisimanquimanchu? Ya'acta licamäcá, Taytätapis licaycunñam. ¿Chaychun canan ‘licachimay’ niyämanquimanlä canpis? 10 Icha ¿manachun Taytäćhu ya'a caśhäta chaynütac Taytäpis ya'aćhu caśhanta chalapacunqui? Imanishacpis manam quiquilläpïchu, sinu'a ya'aćhu cä Taytämi lulaycuyan. 11 Chalapacamay-ari Taytäwan juclla capäcuśhäta masqui milagrucunacta lulaśhalläpapis. 12 Rasunpa, ya'aman chalapacamäcunacá ya'a lulaśhäcunactam lulapäcun'a. Taytäman cutiptïmi ichá sumä mascunactalä lulapäcun'apis. 13 Ñatac ya'ap pudirní cayal Taytäta imactapis mañaculcaptiqui'a uycuśhämi, Taytá maynu munayniyu caśhanta ya'awan camalaycachinanpä. 14 Chayurá ya'ap śhutïćhu mañacalcämuptiqui'a imactapis ćhasquiycälinquim.
Chuya Ispiritucta caćhamunanpämi limalicun
15 “Ñatac rasunpa cuyapämal'a, yaćhachicuynïmannümi cawsaycälinqui. 16-17 Chaynütacmi Taytäta mañacuśhä juc Caminaycüniquita caćhamunanpä. Chay rasuncäta camalachï Ispiritunmari amcunawan imaycamapis caycun'a. Mana chalapacücunacá payta mana licalmi lisilmi nï ćhasquïpäcunmanchu. Amcunam ichá cusca cayalcal lisipäcunqui. Jinamanñatacmi amcunaćhu caycun'a. 18 Manatacmi caćhaycälishayquichu, sinu'a amcunaman cutimuśhämi. 19 Ñatac ishcay quimsa muyuncunapïtanuy caypi licuptïmi manaña licapäman'añachu. Amcunam ichá caśhan cawsamuptí licapämanqui. Chaymari amcunapis cawsapäcunqui. 20 Chay muyuncunaćhümi tantiapäcunqui Taytäćhu caśhäta, chaynütac amcunapis ya'aćhu capäcuśhayquita, jinaman'a ya'apis amcunaćhu caśhäta. 21 Mayanpis shimïta uyalicul lulaycücá llapan śhun'unwanmi cuyaman. Cuyamäcunätá Taytäpis cuyan'am. Ya'añatacmi sumäta camalaycachicuśhä” nin.
22 Chayćhümi juc Judas — cay'a manamá Judas Iscariotichu — nin: “Taytay, ¿imapïtan ya'acunallaćhu camalaycachicunqui, jinantin nunacunaćhu'a manatac?” nil.
23 Niptinmi: “Cuyamäcá camachicuynïmannümi cawsaycun'a ñatac Taytäpis cuyan'am. Taytäwan cutipämulmi cuyamänïcunawanpis yaćhapäcuśhä. 24 Mana cuyamäcunacá camachicuynïmannüchu manam cawsapäcun'a. Cay nishäcunaca manam quiquilläpïchu sinu'a caćhamäní Taytäpïmi. 25 Cayćhu caśhäcamam caycunacta yaćhayalcächic. 26 Śhamü muyuncunaćhüñatacmi ichá Taytá Caminaycüniquipä caćhamuśhan Chuya Ispiritu yaćhachipäcuśhunqui. Cay yaćhachishäcunätapis yalpachipäcuśhunquim.
27 “Canan'a ya'a-laycum jawca caycälinqui. Jawca caynïtam uycälicña. Cay jawca cayta uśhac'a manam cay pachäćhu nunacuna uśhancänüllachu. Chayurá ama jucmanyapäcunquichu, nï manchaliculcanquichu. 28 Uyalipäculanquiñam ‘Licuśhämi; chaypi caśhanmi amcunaman cutimuśhä’ nishäta. Rasunpa cuyapämal'a ya'apïpis mas munayniyu Taytäwan cusca canäpä liyapti'a cushiculcanquimanmi. 29 Lluy caycunacta willayalcac manaläpis pasayaptinlämi, cay nishänülla pasaptin chalapacalcämänayquipä.
30 “Canan'a cay pachäta duyñuchacüśhaca ji'acaycayämuptinñam manaña timpu cacuyanñachu limananchicpä. Manamá ya'apïta mas munayniyu captinchu, 31 sinu'a cananpïta jinantin nunacunaca yaćhapäcunanmi Taytäta cuyal nimäśhallanmannuy lulaycuśhäta. ¡Śhalcapäcuy, caypi licuśhun!” nin.


text:
Wp/qug/Tránsito Amaguaña
Tránsito Amaguaña shuk kayampi runa warmimi karka, payka 1909 watapi La Chimba ayllullaktapi (Kayampi llaktapi) wacharishka, 2009 watapi La Chimpapipash wañushka. Dolores Cacuangowan, Ayllullakta runakunawan, tukuy paypa kawsaypi allpayukwan makanakurka, runakunaka allpata charinkapa. Shinapash payka 1944 watapi Dolores Cacuangowan Ecuador mamallaktapa shukniki Ishkay shimi yachay wasita rurarka. 1963 watapi, URSS mamallaktaman rirka. Chaymanta tikramukpi, Ecuador hatun awkak pushakkunaka payta wichkay wasipi churarka. Paykunaka, Mama Tránsitota kumunistami, makanakuchikpashmi nirka. Shinallatak, paykunaka ishkay simi yachay wasikunata wichkachirka. Chay kipa, Mama Tránsito tukuy paypa kawsaypi wasikupi kawsakurka, wakchallami paypa ayllukunawan kawsakurka. 2003 watapi, Lucio Gutiérrez hatun pushakka payman premio Eugenio Espejo kararka, kashna 2009 watapi wañurka[1].
Maymanta surkushka[edit | edit source]
- ↑ (es) Mujeres de Abya Yala: Mama Tránsito Amaguaña (1909-2009), Mattie Mailer, 2010


text:
6
Pablu rantidu runakunata yachachin patronpa allita trabajanankunapa.
1 Wawkinchikuna rantidu kashpankuna patronninkunata allita kuyashpa kasushpa trabajanankuna tiyan. Mana allita trabajaptinkuna ichara patronninka rimanman Tata Dios mana alli kananta. Rimanman kay yachachikunanchi mana alli kananta.
2 Chaymanta wawkinchikunapa patronnin Jesukristuta kreyikmasinkuna kaptinkuna paykunata ashwan allita uyarinankuna tiyan. Chay patronninkuna alli kuyadu wawkinkuna kaptinkuna mana piñakushpa nima aynishpa ashwan allita kasunankuna tiyan. Tukuy kayta allita yachachiysapa.
Pablu yachachiwanchisapa ama sukaman kullkita munananchikunapa.
3 Wakin runakuna chikan layata yachachikunsapa. Señorninchi Jesukristupa alli yachachikunanta mana munansapachu uyarinanchikunapa. Mana munansapachu yachachikunanchikunapa allita rurashpa kawsananchikunapa.
4 Chay mana alli yachachikuk runakuna kikinkunapura kreyinakunsapa. Tata Diospa rimananta mana entiendishpa kikinkunalla llullachinakushpa rimanankunaraykulla ayninakunsapa. Chashna ayninakushpankuna mana munansapachu llaktamasinkunapa ima tiyapunankunapa. Chikninakushpa yuyanakushpa mana ni pita kreyinayashpankuna kawsansapa.
5 Mana kuskata yuyaykushpa sukaman sukwan sukwan ayninakunsapa. Tata Diospa rimananta mana entiendinsapachu. Yachachikunsapa kullkillata chaskinankunapa. Chay laya runakunamanta ashuy.
6 Deverasmi Jesukristuta kreyishpa kawsashpanchikuna ima tiyawakninchillawan kushikushpa kawsanchisapa. Chay kullkita munak runakunamanta ashwan kushikuypuru kawsanchisapa.
7 Nasishpanchikuna mana nimata apamushkanchisapachu. Chaymanta wañushpanchikuna mana nimata apashunchisapachu.
8 Chayrayku mikunanchikuna llachapanchikuna tiyawaptinchikuna kushikushpalla kawsaypachi.
9 Wakin runakuna kullkiyayta munashpa kunanlla tukuy laya mana allita yuyaykushpa kawsansapa. Sukaman kullkita munashpankuna mana alli munanankunata rurashpa kawsansapa. Chayrayku ashwan ashwanta wakllichinakuptinkuna Tata Dios kastigankasapa.
10 Chay runakuna kullkiyayta munashpankuna tukuy laya mana allikunata rurashpa kawsansapa. Paykunaka Jesukristuta manana kreyinayansapanachu. Sukaman llakishpa sufrishpa kawsansapa.
Pablu Timoteota yachachin allita rurashpa kawsananpa.
11 Wawkini Timoteo, Tata Diosta sirvik kashpayki ama chay runakunashina sukaman kullkiyayta munashpa kawsaychu. Allillata rurashpa Tata Diosta kuyashpa Jesukristuta kreyishpa kawsay. Llaktamasikikunawan kuyanakushpalla mana piñanakushpa alli modoyuk kawsanayki tiyan.
12 Suk alli soldadushina sufrishpaykipish Jesukristullata allita kreyishpa kawsay. Tata Dios akllashushka sieluman rinaykipa paywan tantalla kawsak. Aypa runakunata willashkanki Jesukristuta kreyinaykita.
13 Tata Dios tukuy kay allpapi kawsakkunata kawsachiwaykanchisapa. Jesukristu romano kamachikuk Pilatopa ñawpakninpi rimarkan sinchi kamachikuk kananta. Kawsachiwakninchi Tata Diospa ñawpakninpi alli rimak Jesukristupa ñawpakninpi sukaman kamachiyki:
14 Señorninchi Jesukristu kashkan shamunankaman tukuy yachachishkaynikunata allita kasushpa allita rurashpa kawsay ama ni pi rimananpa mana alli rurak kanaykita.
15 Tata Dios churashkan diya Jesukristu kashkan shamunka. Payllami yachaysapa kamachikuk. Paymi tukuy kamachikukkunamanta ashwan sinchi kamachikuk. Tukuy awtoridarkunamanta ashwan sinchi awtoridar.
16 Tata Diosllami mana tukuyniyukta kawsan. Payka alli lus ukupimi kawsan. Lus ukunpi kawsaptin mana ni pi atipanchu ladunchayta. Mana ni pi payta kawashkachu nima atipanchu kawayta. Akuychi sinchi kamachikuk Tata Diosninchita mana tukuyniyukta kuyaypachi.
17 Chay aypa kullkiyuk runakunata yachachiysapa ama kikinkunalla kreyinakunankunapa. Yachachiysapa ama chay raslla tukuk kullkinllapi yuyaykushpa kawsanankunapa. Yachachiysapa Tata Diosllata yuyashpa kreyishpa kawsanankunapa. Payka rikchak laya ashwan aypa allikunata kuwanchisapa kushichiwananchikunapa.
18 Chay aypa kullkiyukkunata yachachiysapa allita rurashpa kawsanankunapa. Yachachiysapa mana nimayukkunata kushikushpa mana michashpa kullkita kushpa yanapanankunapa.
19 Chashna mana nimayukkunata yanapaptinkuna Tata Dios yanapankasapa suknin tiempu tukuy laya tiyapunankunapa. Chaymanta sieluman pushankasapa mana tukuyniyukta kawsanankunapa.
20 Wambrayni Timoteo, Tata Dios yachachikunaykipa willashuptin allita yachachikushpalla kawsay. Ama runakunapa mana valek parlanankunata ayninakunankunata kasuychu. Chay runakuna yuyansapa yachaysapa kanankunata.
21 Sukkuna chashna yachaysapa yuyanakushpankuna Jesukristuta kreyishkankunamanta manana kreyinsapanachu.
Tata Diosta roygani tukuy kankunata yanapashunaykichipa. Ñuka Pablu kay kartata killkashkayki.


text:
8
Mansibacü walmictam pampachan
1 Jesusñatacmi Ulibus nishan ulüta licula. 2 Chay walantinmi wäla wälalla Diospa chuya wasinman cutimula. Chayćhümi nunacunaca juntunacälälimuptin taycucuycul Jesus yaćhachila. 3 Chaymanmi camachicuyta yaćhachicücunäwan fariseocunaca juc walmicta mansibacuyäta talilcälil puśhapämula. Chayćhu lluy nunacunap ñawpäninman śhaycacaycachilmi 4 Jesusta nipäcula: “Yaćhachicü taytay, cay walmictam mansibacuyäta talïlälí. 5 Moisespa camachicuyninćhu'a caynuy walmicunacta lumi tamshaypa wañuchinapämi cayan. ¿Am'a imaninquitan?” nil. 6 Cayta nipäcula Jesuspa limayllan cunca cuchuynin cananpämi. Jesusñatacmi ichá pampäman uyshucalpul dïdunwan allpäćhu isquirbiyäla.
7 Chayćhu jinalla tapucuyalcaptinmi Jesus śhalculcul nila: “Mayanniquipis mana juchayücá, má, allaycuchun tamshayta” nin. 8 Nilculmi caśhan uyshucalpul pampäćhu dïdunwan isquirbiyäla. 9 Chaynüta niycüluptinmi puśhamücunaca juchayu capäcuśhanta lluy tantiacalcälil awquishnincunapi allacaycälil jucllap jucllap chincaculcäla. Jinaptinmi Jesuswan chay walmïllaña quïdäläliña. 10 Chayćhümi Jesus śhalculcul tapula: “Walmi, ¿mayćhütan cayalcan? ¿manachun jucllanpis juchachaycälishunqui?” nil.
11 Niptinmi: “Taytay, manamá mayanllanpis” nin.
Niptinmi: “Chayurá ya'apis manam juchachacchu. Jawcallañari licuy. Cananpi'a amañamá juchacta lulanquiñachu” nin.
Mayan caśhantapis bälichicun
12 Chaypïta achca nunacunäta yapa yaćhachilmi nin: “Cay pachäćhu llapa nunacunäpa acchinmi cayá. Ya'acta atimäcá manañam tutapäcäćhu cawsan'achu, sinu'a sumä cawsayta uycuśha acchićhümi cacun'a” nil.
13 Niptinmi fariseocunaca: “Ä, canan caynu quiquillayquipi willacuśhayquiwan'a limayniqui manamá bälinchu” nin.
14 Niptinmi: “Maypi śhamuśhätapis yaćhayapti'a masqui ya'alla willacuyaptïpis, willacuśhäca rasuncämi. Amcunam ichá mana yaćhapäcunquichu maypi śhamuśhätapis nï mayta linätapis. 15 Nunacunallap tantiayllanmannümi cäraycälinquipis. Ya'añatacmi ichá mayantapis mana cäraycüchu. 16 Ñatac cärayculpis caćhamänïwan cayaptïmi tincüninman cäraycuyni'a. Manam japallächu licaycú, sinu'a paywanmi. 17 Amcunap camachicuyniquićhümi ‘Ishcay nuna willaycü captin'a tacyalpachishañam’ niyan. 18 Chayurá ya'a quiquïmi jucnin willaycüca cayá; juccäñatacmi caćhamäní Taytá” nin.
19 Niptinmi: “¿Mayćhütan chay taytayqui cayan?” nipäcula.
Jesusñatacmi: “Mayan rasunpa caśhätapis mana lisiyämal'a ¿imanuypatan taytätalä lisïlälinquiman? Manamá mayannïtapis lisipämanquichu” nin.
20 Caycunacta nila Diospa chuya wasinćhu illay apapämunan ćhulacunpa läduscanćhu yaćhayächishanćhümi. Chayćhu manalä üran captinmi mana pipis prïsunanpä chalapäculachu.
21 Chaypïtam Jesus yapa nila: “Ya'a licuśhäñam; ashiyalcämalpis manam ćhäpämunquimanchu; aśhwanpa juchayquićhu cayalcalmá wañupäcunquipis” nil.
22 Niptinmi Israelcunaca: “ ‘Ya'a caśhäcäman'a manam ćhäpämunquimanchu’ ninanpä ¿‘supay-apäśhä’ nicuyanchun, imamá?” nipäcun.
23 Jesusñatacmi nin: “Amcuna cayllapïmi capäcunqui; ya'añatacmi ichá janaypi. Amcuna cay pachällapïmi capäcunqui, ya'añatacmi ichá mana cayllapïchu. 24 Pï caśhätapis nishacmannuy mana chalapaculcal'a juchayquićhümi wañupäcunqui” nil.
25 Niptinmi: “Am ¿pï tucunquitan?” nipäcun.
Niptinmi: “Allaycuśhäpïta mayan caśhätapis nishäcämari. 26 Jinaman amcunapïtapis sumä achcam limapaycälinac cäraycälinac cayan. Caycuna cay pachächu sumä tincüllanman cayan rasuncällacta niycü caćhamänïpïta uyalishäta willaycuptïmi” nin. 27 Ñatac manam tantiapäculachu, taytanpïta limaśhanta.
28 Chaymi Jesus nila: “Altuman śhalcachisha captïlämi Nunap Chulinca rasunpa ya'a caśhäta, chaynütac quiquilläpi imactapis mana limal, caćhamäní yaćhachimäśhanmannülla limaśhäta tantiapäcunqui. 29 Chayurá caćhamäní ya'awanmi cayan. Imaypis paypa munaśhanta lulaptïmi mana japallätachu caćhaycaman” nin. 30 Caynu Jesus niptinmi achca chalapaculcäla.
Taytan mayan caśhanpïtam limapäcun
31 Chay chalapacü Israelcunätam Jesus: “Amcuna willacuynïćhu masïsu tacyapäcul'a rasunpa yaćhapacünïcunam cayalcanqui. 32 Jinalmi Diospi rasun allincäta lisipäcunqui. Chay rasuncäñatacmi ćhänalächipäcuśhuśhayquipi julapäcuśhunqui” nin.
33 Niptinmi: “Ya'acuná Abrahampa milayninmi capäcú; imaypis manamá mayanpa uywayllanpis capäculächu. ¿Chaychun ‘Amñatac juluycuśham capäcunqui’ niyalcämanquiman?” nipäcula.
34 Niptinmi Jesus: “Rasunpa mayanpis juchaćhu cawsäcunacá juchap uywayninmi cayalcan. 35 Uywayca chay ayllućhu manam pasaypipächu caycun. Ñatac chulinmi ichá pasaypipä. 36 Chayurá Chulica julaycälishuptiqui'a pasaypipä libriñam capäcunqui. 37 Yaćhämari Abrahampa milaynin capäcuśhayquita. ¿Chaynu cayalcalchun yaćhachicuyní śhun'uyquipänuy mana captin wañuchiyta munayalcämanqui? 38 Ñatac quiquin Taytäpa lädunćhu cayal licaśhäcätam ya'a limá; amcunapis taytayqui limapapäcuśhuśhayquitam lulapäcunqui” nin.
39 Niptinmi nipäcula: “Ya'acunap taytá Abrahammari” nil.
Jesusñatacmi: “Abrahampa rasun chulin capäcul'a, paynüćha lulaycälinquiman. 40 Manaćh wañuchiyta munayalcämanquimanchu quiquin Diospi uyalisha rasun allincäta willaycuyapti'a. Caynüchu Abraham'a manamá lulaycula. 41 Amcuná taytayquip lulaynintam lulaycuyalcanqui” nin.
Niptinmi paycuna: “Ya'acuna manam ishu chulipacuychu capäcú. Tayta Diosllam ya'acunap taytá” nicuyalcan.
42 Jesusñatacmi: “Rasunpa Dios taytayqui captin'a paypi śhayämupti'a cuyapämanquimanćha. Paypa caćhaśham śhayämüpis, manamá munaylläpïchu. 43 Chayurá ¿imapïtan-nila yaćhachicuynïta mana tantiapäcunquimanchu? Mana ćhasquiculcänayquimari. 44 Aśhwanpa amcuná taytayqui Satanaśhpa munaśhanta lulayta jicutayä nunanmi capäcunqui. Pay'a cay pachap allaycuyninpïta nuna wañuchicümi. Manamari imaypis rasun allincäta niyculachu nï cayculapischu. Artishca cayalmi jinaman chay articunap quiquin taytan cayalmi articta limal'a tincüninman liman. 45 Chaymari ya'a rasun allincäta willaycupti'a mana chalapacalcämanquichu. 46 Má ¿mayanllayqui'a juchayu caśhäta licapämälanquitan? Chayurá rasuncäta yaćhayächiptí ¿imapïtan mana ćhasquiculcanquichu? 47 Rasunpa, Diospa cäcunacá shiminta uyaliculcanmi. Paypa mana capäculmi amcuna mana uyalïtuculcanquichu” nin.
Abrahampïpis mas puntacta Jesus calañam
48 Niptinmi Israelcunaca: “Allintam niyalcac ¡anla Samaria-lädu nuna Satanaśhpa gänaśham canqui!” nipäcun.
49 Niptinmi Jesus: “Manam Satanaśhpa gänaśhachu cayá. Aśhwanpam Taytäta altuman juluycú; amcunañatacmi ichá pin'ayman julaycälimanqui. 50 Manamá quiquillächu alawacuyta ashiyá; aśhwanpa jucmi alawaycuśha canäpä ucupacuyan. Pay'a amcunactapis lluyta cäraycücämi cayan. 51 Chaymi rasunpa willacuynïta chalapacücá wañuyta mana lisipäcun'achu” nin.
52 Niptinmi Israelcunaca: “Cananmi ichá Satanaśh gänaśhuśhayquita rasunpa yaćhalpälí. ¡¿Imanuypatan ‘Shimïman chalapacücunacá manam wañuyta lisin'achu’ niyanman, aśhta quiquin Abrahampis Diospa willacünincunapis wañuyalcaptin?! 53 ¿Tayta Abrahampïpis mas puydïlächun cayanquiman, imatá? Paypis Diospa willacünincunapis wañuculcälam. ¿Am'a pï tucunquitan?” nipäcun.
54 Niptinmi Jesus: “Quiquilläpi alawacuptí manam uchucllapis pasanmanchu. Aśhwanpa amcuna ‘Diosnïmi’ nipäcuśhayqui quiquin Taytämi altuman julaycaman. 55 Niyalcalpis amcunañatacmi ichá mana lisipäcunquichu. Ya'ami ichá tuquicta lisiycú. ‘Manam lisïchu’ nipti'a amcunanüpis casquicüćha cäman. Ya'ami ichá lisiyal shiminmannuy cawsaycú. 56 Ñatac taytayqui Abrahampis cay śhamuná timpucta licaycuypi cushiculam. Chaymi licämal'a sumä-sumälä cushicula” nin.
57 Niptinmi: “Picha ćhunca watallayquipis mana cayaptin ¡Abrahamta licälunquiman ampá!” nipäcun.
58 Niptinmi Jesus: “Rasunpa, manaläpis Abraham captinmi ya'a cayäläña” nin. 59 Chaynu nïluptinmi lumicta apticälälin tamshälälinanpä. Jesusñatacmi chay-chica nunacunäpi pantalcachil Diospa chuya wasinpïta licula.


text:
Jayupaya munisipyu
Jayupaya munisipyu icha Ayupaya munisipyu (kastilla simipi: Municipio Ayopaya) nisqaqa huk ñiqin munisipyu Jayupaya pruwinsyapi, Quchapampa suyupi, Buliwya mama llaqtapi. Uma llaqtanqa Jayupaya icha Villa Independencia llaqtam.
Allpa saywachi[llamk'apuy | pukyuta llamk'apuy]
Kantunkuna[llamk'apuy | pukyuta llamk'apuy]
Kimsa kantunmi kan.
Runakuna[llamk'apuy | pukyuta llamk'apuy]
Munisipyupiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Jayupaya munisipyupiqa qhichwa, kastilla, aymara simikunatam lliwmanta astawan rimanku.[2]


text:
Antonio Cervantes
Antonio Cervantes Reyes sutiyuq runaqa icha ""Kid Pambelé" (* 23 ñiqin qhapaq raymi killapi 1945 watapi paqarisqa San Basilio de Palenquepi - ), Kulumbyapi mama llaqtaq kurku kallpanchaq runa.
Tayta:
Yachay wasi:
Suñaykuna[llamk'apuy | pukyuta llamk'apuy]
- Pachatin kampiun peso welter junior AMB (1972-1976)
- Pachatin kampiun peso welter junior AMB (1977-1980)
Pirsunal suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Antonio Cervantes.
- Récord en Boxrec
- Biografía


text:
9
Jesusta Saulo chasquicushgan
(Hechos 22.6-16; 26.12-18)
1-2 Saulunami Jesucristuta chasquicogcunata wanusiyta yarpar prësu sareg aywargan. Saymi más mandag cüraman aywargan ordinta jorgamunanpä. Say ordinwannami Damascuman aywargan sinagogacunacho Jesucristuta chasquicogcunata tarerga warmitapis olgutapis prësu apananpä.
3 Say ordinwan Damasco marcaman chaycaptinnami elagpita acsi payman chilapyämorgan ciëlupita.
4 Sayno chilapyämuptinmi pampaman Saulo tunergan. Saychönami wiyargan ciëlupita cayno nimogta: “Saulo, Saulo, ¿imanirtä nogapa conträ sharcuycanqui?”
5 Sayta wiyarmi taporgan: “¿Pitä canqui, taytay?” nir.
Tapuptinmi nergan: “Nogaga Jesucristumi caycä. Yäracamagcunata gaticacharga nogapa conträmi caycanqui. [Sayno rurashpayquega picata jaytag törunöpis quiquiquimi nacanquipä.”
6 Sayta wiyarmi mansacash sucsucyashpan Saulo nergan: “¿Imata ruranätatä munanqui, taytay?”
Saynami Jesús nergan:] “Ayway Damasco marcaman. Saychönami nishunquipä imata ruranayquipä cashgantapis.”
7 Sauluwan aywaycagcunaga parlamushganta wiyarpis manami pitapis ricayargansu. Pitapis mana ricarmi fiyupa mansacäyargan.
8 Tunishganpita sharcur Saulo gaprayashgana car manami imatapis ricargansu. Saymi paywan aywag runacuna janchaylapa chäsiyargan Damasco marcaman.
9 Saycho quimsa junagmi gaprayashla cargan. Manami micuytapis micorgansu ni yacutapis uporgansu.
10 Damascuchömi targan Jesucristuta chasquicog Ananías. Paytami Jesucristo yuriparcur nergan: “¡Ananías!”
Niptin nergan: “¿Imatä, taytay?”
11 Sayno niptinmi Jesucristo nergan: “Ayway Derëcha nishgan cälliman. Judaspa wayinman chaycur tapucunqui Tarso marcapita Saulo jutiyog runapä. Say wayichömi Tayta Diosta pay manacuycan.
12 Manacuycashganchömi ricashushcanqui payman chaycashgayquita. Saychömi ricashushcanqui gapra caycashganpita yapay ricananpä payta yataycur manacushgayquita.”
13 Niptinmi Ananías nergan: “Payman aywaytaga mansarëmi, taytay. Ascagmi wilayämash say runa segaypa fiyu car gamman yäracogcunata chiquishganta. Jerusalencho gamman yäracogcunatashi gaticachar segaypa nacasergan.
14 Cananpis más mandag cürapa ordinninwanshi cay marcaman shamush gamman yäracogcunata prësu apananpä.”
15 Saymi Jesús nergan: “¡Mana mansacuypa ayway! Nogami say runataga acrashcä wilacuynëta wilacunanpä. Paymi wilapanga juclä nación runacunata, más mandag autoridänincunata y Israel runacunatapis.
16 Paytami noga musyasishä noga-raycu fiyupa nacananpä cashganta.”
17 Sayno niptinmi Ananías aywargan Saulo caycashgan cag wayiman. Chaycurna Saulupa umanta yataycur nergan: “Waugui Saulo, shamuycaptiqui yuripäshogniqui Señor Jesusmi cachamash gapra caycashgayquipita aliyänayquipä y Santu Espirituta chasquicunayquipäpis.”
18 Ananías parlayta ushasquiptinmi jinan höra Saulupa nawinpita pescädupa escämanno shicwasquiptin ricarganna. Nircurnami bautizacorgan.
19 Saypita micurcurnami cawarircorgan. Nircurnami asca junagrä Jesucristuta chasquicogcunawan Damascucho goyargan.
Jesuspita Damascucho Saulo wilacushgan
20 Saypitanami sinagogacunacho Saulo tantyasergan Jesucristo Tayta Diosninsipa surin cashganta.
21 Saymi lapan wiyagcunaga mansacashno ricacur niyargan: “¿Manacu cay runaga Jesucristuta chasquicogcunata Jerusalencho prësu sareg caycan? ¿Manacu caymanpis shamush Jesucristuta chasquicogcunata prësu sarircur mandag cüracunaman apananpä?”
22 Sayno niyaptinpis mana mansacuypami Saulo tantyasergan cruzcho wanog Jesús salvamagninsi Cristo cashganta. Saymi Damascucho tag Israel runacuna segaypa yarpachacuyargan: “¿Alitasurä o mana alitasurä nicämansi?” niyashpan.
Israel runacuna wanusiyänanpä cashganpita Saulo gueshpishgan
23 Saypitanami Israel runacunapa autoridänincuna wilanacuyargan Sauluta wanusiyänanpä.
24 Wanusiyta munarmi pagasta junagta paycuna shuyaräyargan marca yarguna puncucho. Sayno wanusiyta munashgantami Saulo musyargan.
25 Sayta musyaycurmi Jesucristuta chasquicogcuna Sauluta yanapäyargan gueshpinanpä. Saymi Jesucristuta chasquicog mayincuna juc pagas jatun canastaman winarcur marca tumarag jatun perga jananpa uräsiyargan gueshpicunanpä.
Saulo Jerusalencho wilacushgan
26 Saypita Jerusalenman Saulo chaycur Jesucristuta chasquicogcunawan shuntacayta munargan. Shuntacayta munaptinpis manami criyiyargansu Jesusman yäracushganta. Saymi paywan shuntacayta mansariyargan.
27 Sayno mansariyaptinmi apostolcunaman Sauluta Bernabé pushargan. Chaycasirnami paycunata wilapargan Señorninsi Jesucristuta nänicho Saulo ricashganta. Saynöpis wilapargan payta Jesús parlapashganta. Nircur wilapargan Damascucho mana mansacuypa Jesucristupa wilacuyninta Saulo wilacushgantapis.
28 Bernabé sayno wilapaptinmi apostolcuna Sauluta chasquicuyargan. Jerusalencho goyarnami paycunawanna Saulo purergan. Saychömi runacunatapis mana mansacuypa wilapargan salvamänansipä Jesucristuta Tayta Dios cachamushganta.
29 Griego idiömata parlag Israel runacunatapis wilapaptinmi say runacuna payta wanusiyta munayargan.
30 Sayta musyarmi waugui-panicuna Sauluta pushayargan Cesarea marcaman. Saypitana marcan Tarsuman aywacunanpä payta despachayargan.
31 Say wisanga Jesucristuta chasquicogcunata autoridäcuna manami pitapis prësu sarisiyargannasu. Saymi Judea, Galilea y Samaria provinciacunachöpis Jesucristuta chasquicogcuna tranquïluna cawayargan. Waran waranmi Jesucristupa wilacuyninta yachacuyargan pay munashganno cawayänanpä. Saynöpis Santu Espíritu yanapaptinmi Jesucristuta chasquicogcuna más ascayarganna.
Lida marcacho Eneas aliyashgan
32 Pedrunami may-saypa purir Lida marcamanpis chargan Jesucristuta chasquicogcunata watucananpä.
33 Saychömi tarergan Eneasta. Paymi paralítico car puwag (8) wata cämalancho jitarargan.
34 Saymi Pedro nergan: “Eneas, Jesucristumi aliyäsishunqui. ¡Sharcuy! ¡Cämayquita shuntay!”
Sayno niptinmi Eneas jinan höra sänuna sharcorgan.
35 Saymi Lida marcacho tag runacuna y Sarón marcacho tag runacunapis sänuna caycagta ricashpan Jesucristuta chasquicuyargan.
Wanushganpita Tabita cawarimushgan
36 Say wisanmi Jope marcacho Tabita jutiyog warmi targan. Tabita ninanga griego idiömachöga Dorcas ninanmi. Say warmimi Jesusman yäracur imaypis alilata rurag y muchogcunatapis yanapag.
37 Say marcachömi gueshyawan Tabita wanorgan. Wanuycuptin armarcasir sutayargan altuscho caycag cuartuman.
38 Jopipita Lida marcamanga cercalami caycan. Saymi Lidacho Pedro caycashganta wiyar ishcay runacunata cachayargan payta jucla pushamunanpä.
39 Saymi Pedro paycunawan aywargan. Chaycuptinmi yaycasiyargan aya sutaraycashgan cag cuartuman. Saychömi Tabita yanapashgan viüdacuna wagashpan Pedruta ricasiyargan paycunapä rurapashgan mödanancunata.
40 Sauraga Pedro saycho caycagcunata wagtaman gargurir gongurpacuycur Tayta Diosninsita manacorgan. Manacurirna wanush caycagta nergan: “¡Tabita, sharcuy!” Sayno niptinmi wanush caycashganpita jinan höra cawarimorgan. Cawarircurmi Pedruta ricärir jamarcorgan.
41 Nircur maquinpita sarircur Pedro ichisergan. Saypita wagtacho caycagcunata gayargan Tabita cawarimushganta ricayänanpä.
42 Tabita cawarimushgantaga musyayargan intëru Jope marcachömi. Saynöpami Señorninsi Jesucristuta ascag chasquicuyargan.
43 Say marcacho asca junagmi Pedro posädacorgan suëla rurag Simonpa wayincho.


text:
Wikipidiya:Mana hukllap qhawariyninlla
Huklla runap qhawariyninlla (inlish simipi: Point of View - POV) nisqataqa Wikipidiyapi ama qillqasunchikchu. Huk runakuna imatapas huk hina qhawariptinqa, imamantapas huk hina yuyaychakuptinqa, rimachina nisqa p'anqapi rimanakuspa mana hukllap qhawariyninlla (inlish simipi: Neutral Point of View - NPOV) nisqatam, tukuy runakunap qhawariyninkunatam qillqamusunchik.
Jimbo Wales sutiyuq Wikipidiyap kamaqnin nin: Mana hukpa qhawariyninllaqa apsulutum, manam rimanakunallachu nispa.


text:
Unquy hark'aypa chaskisqa waqlliynin
Unquy hark'aypa chaskisqa waqlliynin UHCW, SIDA icha AIDS nisqaqa runa unquy hark'ay waqlliy añaw (HIV, VIH) nisqa añawkunap paqarichisqan, runap unquy hark'ayninta ch'utiq, yuquywan qatichisqa (yuquy unquy nisqa), ancha chiki (maqlluq) unquymi. Achka runakunam chay unquywan wañun.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Unquy hark'aypa chaskisqa waqlliynin.


text:
Gonzalo Sánchez de Lozada
Gonzalo Sánchez de Lozada sutiyuq runaqa (1 ñiqin anta situwa killapi 1930 watapi paqarisqa Chuqiyapu llaqtapi) huk Qullasuyu mama llaqtayuq pulitiku karqan.
Wuliwiyanu umalliqmi karqan (6 ñiqin chakra yapuy killapi 1993 watamanta 6 ñiqin chakra yapuy killapi 1997 watakama; 6 ñiqin chakra yapuy killapi 2002 watamanta 17 ñiqin kantaray killapi 2003 watakama).
Kaypipas qhaway[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Gonzalo Sánchez de Lozada.


text:
12 KAQ YACHACHIKUY
Jehova Diosmi consuelarqa
1, 2. ¿Imakuna pasasqantataq Eliasqa chay punchawpi rikurqa?
ELIASQA yanay-yanay parapim kallpachkan. Jezreel llaqtaman chayananpaqqa karuraqmi kachkan, ‘Dios kallpata’ qoykuptinmi mana samaykuspan kallpachkan. Manam haykapipas chaynataqa kallparqachu, rey Acabpa carretan chutaq caballokunatapas llallirurqaraqmi (leey 1 Reyes 18:46).
2 Reyta saqeruspanmi kallpachkan chayananpaqqa karuraqmi kachkan. Chay punchawpi admirakuypaq pasasqankunapi piensastinmi uyanmantapas yaku suturisqa hinalla kallpachkan. Carmelo orqopim Jehova Diosqa qawachirqa paylla cheqap Dios kasqanta, Baalta yupaychayqa yanqapaqmi karqa. Baalta yupaychaq sacerdotekunapas wañuchisqam karqaku, chaymantapas Eliaspa mañakusqanman hinam Jehova Diosqa parachimurqa. Chaykunapi piensastinchá Eliasqa kallparqa (1 Rey. 18:18-45).
3, 4. a) ¿Imakunapi piensaspantaq Eliasqa kusisqa sientekurqa? b) ¿Ima tapukuykunatam contestasun?
3 Jezreel llaqtaman 30 kilometrota kallpaspanqa kusikuywanchá Eliasqa piensan rey Acabqa Carmelo orqopi qawasqankunawan pim cheqap Dios kasqanmanta cuentata qokuspan Baal taytacha yupaychaynin saqenanpaq kasqanpi, chaynataq Jehova Dios serviqkunata amaña qatikachananpaq warmin Jezabelta harkakunanpaq kasqanpipas.
4 Imapas allinpaq kaptinqa kusikuywanmi piensanchik. Piensanchikchá ima sasachakuyninchikpas manaña kaptin astawan allin kayninchikpi. ‘Eliaspas ñoqanchik hina’ sentimientoyoq kaspanmi chaynata sientekurqa (Sant. 5:17). Ichaqa ñakariyninkunaqa manam tukurqachu. Chayllam llaki qatirqa, chaywanmi hukmanyaruspan wañuruytaña munarqa. ¿Imataq pasarurqa? ¿Imaynatam Jehova Diosqa Eliasta iñiyninpi kallpancharqa?
Chayllam sasachakuypi tarikurqa
5. ¿Ima nispanmi rey Acabqa mana reqsikurqachu Carmelo orqopi Jehova Diospa ruwasqankunata?
5 Jezreelpi palacionman Acab chayaruspanqa, ¿qawachirqachu 1 Rey. 19:1). Warminman willaspanqa manam nirqachu tukuy chaykunataqa Jehova Dios ruwasqanmanta. Mana iñiyniyoq kasqanraykum nirqa tukuy chaykunataqa ‘Elias ruwasqanmanta’. Hinallam qawachirqa Jehova Dios mana respetasqanta. ¿Imatam nirqa Jezabelqa?huchanmanta wanakusqanta? Bibliam nin: “Rey Acabmi warmin Jezabelman willarqa Eliaspa llapa ima rurasqanta, willarqataqmi Baalmanta willakuqkunata imayna wañurachisqantapas”, nispa (
6. ¿Imapaq tanteasqantam Jezabelqa Eliasman willachimurqa?
6 Jezabelqa llumpayta piñakuspanmi Eliasman willachimurqa wañuchisqa kananmanta. Kaynata: “Dioskunayá sinchita castigawachun Baalmanta willakuqkunata imaynam rurasqaykiman hina sichu qamtapas paqarin kay horakama mana chaynata ruraruptiyqa”, nispa (1 Rey. 19:2). Baalmanta willakuqkunata wañuchisqanmanta vengakunanpaqmi Jezabelqa tantearun. Chaymi jurarqa paqarintillanta Eliasta mana wañuchispanqa kikin wañunanpaq kasqanmanta. Chay amenazasqanmanta yacharuspanqa imaynaraq Eliasqa sientekurqa. Payqa Jezreelpim huk wasichapi chay tuta puñuchkarqa, hinaptinmi qonqayllamanta rikcharirachispa willarqaku Jezabelpa tanteasqanta. ¿Imaynataq Eliasqa sientekurqa chayta uyarispan?
Mancharikuspanmi hukmanyarurqa
7. ¿Imaynam Eliasqa sientekurqa wañunanpaq amenazasqa kasqanwan hinaspa imatam ruwarqa?
7 Eliasqa piensarqam Baal taytachataqa manaña yupaychanankupaq kasqanta, ichaqa manam chayna piensasqanman hinachu karqa. Jezabelqa wañurachirqañam Jehova Diosmanta willakuq profetakunata, Eliasta wañuchinanpaqpas tantearurqañam. ¿Imaynam Eliasqa sientekurqa Jezabelpa amenazasqanwan? “Wañuypa patanpiña kasqanta” musyaruspanmi mancharikurqa. Yaqapaschá piensayta qallaykurqa Jezabelqa imayna wañuchinanpaq tanteasqanpi. Chaywanchá llumpayta mancharikuspan vidanta salvananrayku lluptikurqa (1 Rey. 18:4; 19:3).
Imakuna pasawananchikpi llumpayta mana piensaspaqa manam hukmanyasunchu
8. a) ¿Imam pasarqa Eliastawan Pedrota? b) ¿Imatam yachachiwanchik paykunata pasasqan?
8 Manam Eliasllachu manchakuqqa karqa. Paymanta unay watakuna pasaytam apostol Pedropas mancharikurqa. Huk kutipim Señor Jesucristo kallpancharqa yakupa hawanpi purinanpaq, Pedrom ichaqa ‘sinchi wayrawan mancharikuspan’ yakuman chinkaykuyta qallaykurqa (leey Mateo 14:30). Eliasta hinaspa Pedrota pasasqanmi yachachiwanchik iñiyninchikpi takyanapaqqa manam llumpaytaqa piensanachu ima mana allinkuna pasawananchikpiqa. Aswanqa Jehova Diospa yanapayninpim tukuy sonqonchikwan confiananchik.
Manañam kawsayta munarqañachu
9. Rimarimuy Elias mayman lluptikusqanmanta chaynataq imayna tarikusqanmantapas.
9 Eliasqa mancharisqallañam pasakurqa Juda law Beerseba llaqtaman, chay llaqtaqa 150 kilometro karupiraqmi karqa. Serviqninta chaypi saqeykuspanmi pasakurqa ‘huk punchaw puriy’ karu chunniqman. Yaqachusmi mikunanpaq imatapas mana apaspan pasakurqa. Hukmanyasqa hinaspa mancharisqam llumpay rupaypi qachyallaña ñanninta richkan. Inti seqaykuytapas Eliasqa llumpay pisipasqañam hinalla richkan. Hinaspam retamapa sikinpi pisipasqallaña tiyaykurqa, chay sitiopiqa chayllatam tarirqa llantukunanpaq (1 Rey. 19:4).
10, 11. a) ¿Imapaqmi Eliasqa Jehova Diosta mañakurqa? b) Diosta serviqkuna hukmanyasqa tarikuspanku imayna sientekusqankumanta rimarimuy textokunapa nisqanman hina.
10 Eliasqa llumpay hukmanyasqa kaspanmi Jehova Diosta mañakurqa wañurachinanpaqña. Qaparispanmi nirqa: “Ñoqaqa manam abueloykunamanta aswan allinchu kani”, nispa. Eliasqa yacharqam paykunapa tullunku otaq uchpanku sepulturapi kasqanta chaynataq yanapaykunanpaq ima ruway mana atisqankutapas (Ecl. 9:10). Eliasqa chay wañusqakuna hinam mana imapaq valeq kasqanta piensarqa. Chaymi wañuruytaña munarqa.
11 ¿Admirakunanchikchu Diosta serviq runapa hukmanyasqanwan? Manam. Bibliaqa willakunmi Diosta serviq warmikunapas chaynataq qarikunapas llumpay hukmanyasqa kasqankuwan wañuruytaña munasqankumanta, paykunamanta wakinmi karqa Rebeca, Jacob, Moises hinaspa Job (Gen. 25:22, NM; 37:35; Num. 11:13-15; Job 14:13).
12. ¿Imaynatam Eliasta qatipakuchwan hukmanyasqa tarikuspaqa?
12 Kunanqa “sasallaña” tiempokunapim kawsanchik, chaymi Jehova Diosta serviqkunapas wakinpiqa hukmanyasqa tarikunchik (2 Tim. 3:1). Hukmanyasqa tarikuspaykiqa Elias hinayá imayna tarikusqaykimanta Jehova Diosman willakuy. Payqa “llakipayakuq” Diosmi (leey 2 Corintios 1:3, 4). Qawasunyá Eliasta imayna consuelasqanmanta.
Jehova Diosmi Eliastaqa cuidarqa
13, 14. a) ¿Imaynatam Jehova Diosqa angelninwan yanapachirqa Elias hukmanyasqa tarikuptin? b) ¿Imatam ñoqanchikpi Jehova Diosqa reparan?
13 Jehova Diosqa, ¿imaynaraq sientekurqa kuyasqa serviqnin retamapa sikinpi tiyaykuspan wañuchinanpaqña mañakuptin? Jehova Diosqa llakikuywanchá qawarqa. Elias puñuruptinmi Jehova Diosqa angelninta kacharqa, angelñataqmi sumaqllata rikcharichispan nirqa: ‘Hatariykuspayá mikuy’, nispa. Elias hatariptinmi angelñataq qorqa sansapa hawanpi ruwasqa tortillata chaynataq aysakupi yakuta. Eliasñataqmi mikuruspan kaqmanta puñuykurqa. Llumpay hukmanyasqa kasqanwanmi mana imatapas rimarispa siriykurqa. Angelqa kaqmanta rikcharichispanmi nirqa: ‘Hatariykuspayá mikuy’, nispa. Yaqapaschá achikyaq lawtaña chaynata rikcharichirqa, chaymantapas nirqam: “Llumpay karuraqmi rinaykiqa kachkan”, nispa (1 Rey. 19:5-7).
14 Diospa yanapayninwanmi angelqa yacharqa Eliaspa mayman risqanta. Yacharqataqmi Eliasqa kikinpa kallpallanwanqa mana puriy atisqanmantapas. Ñoqanchikpas anchatam kusikunchik imayna tarikusqanchikpi chaynataq imayna sientekusqanchikpi Jehova Dios reparasqanmanta yachasqanchikwan (leey Salmo 103:13, 14). Chay mikuyqa, ¿hayka punchawtaq Eliasman kallpata qorqa?
15, 16. a) ¿Imaynatam Eliasta yanaparqa Jehova Diospa mikuy qochisqan? b) ¿Imanasqataq Jehova Diospa mikuy hina qowasqanchik yachachikuyninkunata chaninchananchik?
15 Bibliam nin: ‘Chaymi hatariruspa mikurqa hinaspa tomarqa, chay mikuywan kallpanchakuykuspanmi tawa chunka punchaw hinaspa tawa chunka tutan rirqa Diospa orqonwan sutichasqa Horeb orqoman’, nispa (1 Rey. 19:8). Eliasmi ayunarqa tawa chunka punchaw hinaspa tawa chunka tuta. Paymanta soqta pachak wata ñawpaqtam Moisespas chaynata ayunarqa, Eliasmanta waranqa wata pasaytañataqmi Señor Jesucristopas chaynata ayunarqa (Ex. 34:28; Luc. 4:1, 2). Chay mikuyqa manam hukmanyasqa kaynintaqa chinkachirqachu ichaqa kallpatam Eliasman qorqa hinalla kawsananpaq. Eliasqa yuyaqña kaspanpas hinallam sapa punchaw rirqa yaqa killa parten.
16 Kay tiempopipas Jehova Diosqa mikuchichkaq hinam serviqninkunataqa cuidawanchik (Mat. 4:4). Palabranta chaynataq chaymanta horqosqa qellqakunata estudiaspam Diosmanta yachanchik chaywanmi saksasqa hina tarikunchik. Diosmanta yachasqanchikkunaqa manapaschá lliw sasachakuyninchiktachu chinkachinqa ichaqa yanapawanchikmi chaykunata aguantanapaq. Yanapawasuntaqmi wiñay kawsayta haypanapaqpas (Juan 17:3).
17. ¿Maymantaq Eliasqa chayarurqa? ¿Imakunataq ñawpaqta chay orqopi pasarqa?
17 Eliasmi 320 kilometrota purispan Horeb orqoman chayarurqa. Chay orqopim Jehova Diosqa angelnintakama lenguachkaq ninapi Moisesman rikuriykurqa, hina chay orqopitaqmi israelitakunapaq Leyninkunata qorqa. Chay orqoman chayaruspanmi Eliasqa machay ukupi samarqa.
Jehova Diosmi consuelaspan kallpancharqa
18, 19. a) ¿Imamantam angelqa Eliasta tapurqa? ¿Ima nirqataq Eliasqa? b) ¿Imakunaraykutaq Eliasqa hukmanyasqa tarikurqa?
18 Horeb orqopi kachkaptinmi Jehova Diosqa angelnintakama Eliasta tapurqa: “¿Imatataq kaypi rurachkanki?”, nispa. Diosqa yachaytam munarqa imanasqa chaypi tarikusqanmanta. Angelqa sumaqllatam tapurqa, hinaptinmi Eliasqa imayna sientekusqanmanta kaynata nirqa: “Llapallan kamachiq Dios Taytalláy, qanmantam llumpayllataña sientini, Israelpa mirayninkunam contrato rurasqaykita saqeruspa altarnikikunatapas tuñirachinku. Qanmanta willakuqkunata espadawan wañurachiptinkum sapallayña puchuruni, ichaqa ñoqatapas maskawachkankum wañurachiwanankupaq”, nispa (1 Rey. 19:9, 10). Chayna nisqanwanmi qawachirqa imakunarayku hukmanyasqa kasqanmanta.
19 Puntataqa Diosta serviyninpi ruwasqankuna yanqapaq kasqantam piensarqa. Eliasqa tukuy sonqonwanmi Jehova Diosta unay watakunaña servirqa chaymantapas paylla cheqap Dios kasqantam qawachirqa, chaykunawan kusikuypi kananmantaqa sasachakuypim tarikun. Israelitakunaqa hinallam Diosta mana kasukuq mana iñiyniyoq kachkanku, taytacha-mamacha yupaychayñataqmi onqoy hinaña mirachkan. Chaymantapas ‘sapallan’ sientekusqanwanmi hukmanyasqa tarikun. Eliasqa piensanmi enteron Israel nacionpi Jehova Diosta paylla servisqanmanta. Hinaspapas manchakuywanmi kachkan. Diosmanta willakuqkunatam achkataña wañurachinku, paytapas wañuchinankupaq kasqanpim piensachkan. Penqakurqapaschá imayna sientekusqanmanta willakuytaqa, ichaqa chaywan mana harkachikuspanmi willakurqa. Ñoqanchikpas Elias hinam imayna sientekusqanchikmanta Diosman willakunanchik (Sal. 62:8).
20, 21. a) ¿Imakunatataq Eliasqa rikurqa machaypa punkunpi sayaspan? b) ¿Imamantataq Eliasqa cuentata qokurqa tukuy chaykunawanqa?
20 ¿Imaynatam Jehova Diosqa Eliasta kallpancharqa? Angelmi Eliasta nirqa machaypa punkunpi sayananpaq, imapaq chayna sayananta mana yachaspanpas payqa kasukurqam. Hinaptinmi qonqayllamanta llumpayta wayramuyta qallaykurqa. Chay wayraqa 1 Rey. 19:11, 12).llumpayta qaparispanmi orqokunapa puntanta tuñichirqa, qaqakunatapas tuñichirqa. Eliasñataqmi machaypa punkunpi sayachkan ñawinta allpamanta tapakuspan chaynataq pachantapas hapikuspan. Wayra pasaruptinmi allpa kuyuyta qallaykuptin pampaman mana laqakurunanpaq hapipakurqa. Chay sitiopiqa terremotom pasarqa allpa kuyusqanmanta sosegaruptillanmi lenguachkaq nina rikuriykamurqa chay mana ruparunanpaqmi Eliasqa machay ukuman pawaykurqa (
21 Ichaqa Jehova Diosqa manam wayrapichu, terremotopichu nitaq ninapichu karqa. Eliasqa yacharqam Jehova Diosqa Baal taytachamantaqa tukuy atiyniyoq kasqanta. Baalta yupaychaqkunam niqku pay parachimuq kasqanta. Jehova Diosmi ichaqa wayratapas paratapas atiyninwan unancharqa. Cielopas paypaqqa manam hatunchu (1 Rey. 8:27). Ichaqa, ¿imaynatam tukuy chaykunaqa Eliasta kallpancharqa? Yachamusqanchikman hinam payqa manchakuywan tarikurqa. Kunanqa cuentatam qokurun tukuy atiyniyoq Jehova Dios paywan kasqanmanta. Ichaqa, ¿hinallaraqchu manchakunqa rey Acabtawan Jezabelta? (Leey Salmo 118:6.)
22. a) ¿Imaynam Eliasqa sientekurqa angelpa sumaqlla rimapayasqanwan? b) ¿Pitaq kanman karqa Eliasta sumaqlla rimapayaqqa? (Uray patanpi willakuyta qawariy.)
22 Lenguachkaq nina pasaruptinmi hawkayayña karqa. Hinaptinmi angelqa Eliasta kaqmanta sumaqllata tapurqa: “¿Imatataq kaypi rurachkanki?”, nispa. Chaymi Eliasqa kaqmanta willakurqa imayna sientekusqanmanta. * Manañam llumpay hukmanyasqañachu tarikurqa, ichaqa sumaqllata chayna tapusqanwanmi astawanraq kallpanchaykurqa, Jehova Diosqa qawachirqam Eliasta ancha valorasqanta. ¿Imaynatam chayta qawachirqa? Willarqam Israelpi Baal yupaychaqkunata imam pasananmanta. Jehova Diospa chayna tanteasqantaqa manam imapas harkayta atinqachu, chaywanmi Eliasqa cuentata qokun ruwasqankuna mana yanqapaq kasqanmanta. Chaymantapas Jehova Diosqa Eliastam kamachirqa huk ruwaytaraq ruwananpaq (1 Rey. 19:12-17).
23. ¿Imakunawanmi Jehova Diosqa Eliasta kallpancharqa?
23 ¿Imaynatataq Jehova Diosqa Eliasta kallpancharqa sapallan mana sientekunanpaq? Iskay ruwaykunata ruwananpaqmi nirqa. Puntatam kamachirqa Diosmanta willakuq kananpaq Eliseoman aceitewan umanpi tallimunanpaq. Eliseoqa mozoraqmi karqa Eliasmantaqa payqa unay watakunaraqchá Eliasta compañanqa chaynataq yanapanqa. ¡Eliasqa maynatachá kusikurqa! Chaymantapas Jehova Diosqa kusikuypaqmi kaynata nirqa: “Israel nacionpim puchuchirqani qanchis waranqa runakunata, paykunaqa manam qonqorakurqakuchu nitaqmi Baal sutiyoq taytachataqa mucharqakuchu”, nispa (1 Rey. 19:18). Eliasqa manam sapallanchu tarikurqa. Maynatachá kusikurqa chay waranqantin runakuna Baal taytacha mana yupaychasqankumanta yachasqanwanqa. Paykunaqa chay sasachakuy tiempopim necesitarqaku Jehova Diosta tukuy sonqonwan servispan Elias kallpanchananta. Angelpa sumaqllata rimapayasqanqa maynatachá Eliasta kallpancharqa, payqa chay angelpa rimasqantam uyarirqa kikin Jehova Diospa econta hina.
Saqekuptinchikqa Bibliantakamam Diosqa sumaqllata rimapayawaspanchik yachachiwanchik
24, 25. a) ¿Imaynatam ñoqanchikpas Diospa sumaqlla rimapayawasqanchikta uyarichwan? b) ¿Imaynatam yachanchik Eliasqa Dioswan consuelachikusqanmanta?
24 Elias hinam ñoqanchikpas admirakunchik llumpay wayrata otaq nisyu parata qawaspaqa. Chaykunata unanchasqanmi qawachiwanchik Jehova Diosqa tukuy atiyniyoq kasqanta (Rom. 1:20). Jehova Diosqa hinallam atiyninta servichikuchkan tukuy sonqonwan serviqninkunata yanapananpaq (2 Cron. 16:9). Diosmantam astawan yachananchik Bibliata estudiaspa (leey Isaias 30:21). Saqekuptinchikqa Bibliantakamam Jehova Diosqa sumaqllata rimapayawasun, yachachiwasun, corregiwasun, kallpanchawasun chaymantapas kuyawasqanchiktam qawachiwasun.
25 ¿Allinpaqchu Eliasqa hapirqa Jehova Diospa Horeb orqopi imayna consuelasqanta? Awriki. Eliasqa anchatam munarqa Baal taytacha yupaychay saqenankuta chaypaqmi hinalla kallpanchakurqa. Ñoqanchikpas Elias hinayá Palabranpi Diospa nisqankunata tukuy sonqonchikwan kasukusunchik (Rom. 15:4).
^ par. 22 1 Reyes 19:9 nisqanman hina Eliasta sumaqllata rimapayaqqa huk angelmi karqa, yaqachusmi hina payllamanta riman 15 versiculonpipas ‘Tayta Diosmi rimapayarqa’ nispan. Chayqa yuyarichiwanchiktaqmi israelitakunata chunniqninta pusaq angelmantapas. Paymantam Jehova Diosqa nirqa: “Payqariki ñoqapa rantiypim kachkan”, nispa (Ex. 23:21). Manam yachakunchu chay angel Jesucristo kasqanmantaqa, payqa kay pachaman manaraq hamuchkaspanmi ‘Simi’ otaq Jehova Diospa rantinpi rimaq karqa, paymi Diospa munayninmanta serviqninkunaman willarqa (Juan 1:1).


text:
Home -- Quechua -- Perform a PLAY -- 037 (Jumping with joy at 15.00 o’clock)
37. Umachakimanta chawpi tardeta
Hombre: "Imaynata chanta chay karqarí."
Mujer: "¡Jinapuni a, qhawariy! puriyta atin."
Hombre: "Manachu pay kikisitun wajlla á."
Mujer: "Mana, paypuni. 40 tatata suchhu karqa kunantaj purishan."
Hombre: "Ari, chaychu mana milagro kanman, ni jayk’aj kayta jina rikorqanchejchu."
Mujer: "Qhawariy imayna kusisqachus kasqanta. Kusiymanta maytapis chayaj jina phinkirishan."
Cheqapuni chay runa purirerqa, phinkirispataj Diostata jatuncharqa. Runakunataj mayta t’ukuspa qhawasharqanku Pedrotaqa.
Pedro: "¿Imaraykutaj jinatapuni qhawawanchej noqanchejpi suchu runata puririchinchej imatajrí? Jesús puririchin Paypi creesqanraykulla."
Chay p’unchayqa mayqen p’unchay jinalla qallarerqapis, tardenejtataj Pedrowan Juanwan temploman rerqanku. Paykunaqa yachasqa karqanku 15 hs. Chayta Dioswan parlakuymanqa. ¿Qan ima horastataj Dioswan parlakunkirí?
Templo punkupitaj sayaykorqanku, chaypitaj uj suchu runa makinta oqharispa mañakun suyaspa qolqesitota qorinankuta:
Rengo: "Ama jina kaychejchu arí, uj platitallatapis khuyarikuspa qoriwaychej."
Pedrowan Juanwantaj chay mañakuta qhawarinku, chanta Pedroqa nin:
Pedro: "Ni qolqey nitaj qoriypis kapuwanchu. Mana qhapaj runachu kani, jinapis imacha tiyapuwan chayta qosqayki. Señor Jesucristoj sutimpi sayaríy, puriytaj."
Chayta niytawan Pedroqa, paña makinmanta jap’ispa sayariyta yanaparqa. Chayratopachataj chakimpa ankusnin maychus kajman tukuspa sinch’iyarqa. Sayaykuytawan puriyta qallarerqa, kusiymanta phinkirispa.
Chay runaqa mana creeyta atirqachu puriyta atisqantaqa, sanoña karqa suchu kayninmanta. Purerqa, phinkirispataj Diostataman pachi nerqa. Kusikunantaqa, astawan Diostatamampuni yupaycharqa, payta rejsijkuna jinata chaypi kashajkunapis kikinta yupaychallarqankutaj Diostataqa.
Jesucristoqa chay kikin milagrosta ruwayta munallantaj kawsayniykipipis, Paypupuni confíakuy tukuy sonqo.
Personajes: Relator, hombre, mujer, Pedro, rengo
© Copyright: CEF Germany


text:
Kasma pruwinsya
Kasma pruwinsya (kastilla simipi: Provincia de Casma) nisqaqa Piruw mama llaqtapi, Anqash suyupi, huk pruwinsyam. Uma llaqtanqa Kasma llaqtam.
Wiñay kawsay[llamk'apuy | pukyuta llamk'apuy]
Kamasqa 25 ñiqin anta situwa killapi 1955 watapi, Manuel A. Odría Umalliqmi.
Allpa saywachi[llamk'apuy | pukyuta llamk'apuy]
- Urqukuna:
- Mayukuna: Hatunmayu (Río Grande) - Kasma mayu - Sechín mayu
Pulitika rakiy[llamk'apuy | pukyuta llamk'apuy]
Tawa distritunmi kan.
Waki[llamk'apuy | pukyuta llamk'apuy]
Simikuna[llamk'apuy | pukyuta llamk'apuy]
/1 Rimaqkuna: 5 / 5+ wata /2 Indihina simi: qhichwa simi, aymara simi, ashaninka simi icha huk indihina simi (mana hawa simi) Pukyu: [1]


text:
Manuel A. Odría
Manuel Arturo Odría Amoretti icha Manwil Arturu Uriya Amuritti ( Runa simipi) [1] sutiyuq runaqa (*26 ñiqin ayamarq'a killapi 1896 paqarisqa Tarma llaqtapi - †18 ñiqin hatun puquy killapi 1974 wañusqa Lima llaqtapi) huk piruwanu awqaq pusaqmi, kawpaqpas karqan.
Warmi: María Delgado Romero
29 ñiqin kantaray killapi 1948 p'unchawpis huk awqaq pusaqkunawan José Luis Bustamante y Rivero sutiyuq Piruwpa umalliqninta wamink'a maqaypi kamachinamanta qarqurqan. Allpa wira ruruchina, huk hatun ruruchinakunatam llaqtarirqan.
RuwanakunaLlamk'apuy
- Rebagliati sitiyuq sapan hanpi wasi.
- Aska Yachay sapankunata.
- Llaqtahuñuypa kancha (1952)
- Alli qillayta chaskiyaq llamk'akuq runakuna
- Aristoteles Onassista aqtuchiran qillayta, Piruwki hatun quchaman hatikamunqanmanta [2].
Pukyu willanakunakunaLlamk'apuy
- ↑ Scorza nisqa: chikirnin ashlliy shutita chuyapuyaran, chaymi apulinaryuqa. Qipa shutin: Arturu
- ↑ Peter F. Klarén: "Nación y sociedad en la historia del Perú", ISBN 978-9972-51-095-3


text:
James Callaghan
Leonard James Callaghan sutiyuq runaqa, (* 27 ñiqin pawqar waray killapi 1912 watapi paqarisqa Portsmouth llaqtapi - 26 ñiqin pawqar waray killapi 2005 watapi wañusqa Ringmer llaqtapi), huk Inlatirra mama llaqtayuq musikuq wan pulitiku, uma kamayuqninmi kachkan.
1976 watamanta 1979 watakama Hukllachasqa Qhapaq Suyu Uma kamayuq
Taytan: James Callaghan; Maman: Charlotte Gertrude Cundy .
Warmi: Audrey Elizabeth Moulton.
Churinkuna: (3) Margaret.
Kaypipas qhaway[llamk'apuy | pukyuta llamk'apuy]
Hukllachasqa Qhapaq Suyupa wiñay kawsaynin
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: James Callaghan.